“Yehowa enye sitsoƒe kple ŋusẽ na mí, xɔnametɔ ŋutɔ wònye le xaxawo me.”—PSALMO 46:2.\n1, 2. (a) Kpɔɖeŋu kae ɖee fia be egbɔgblɔ be míeɖoa ŋu ɖe Mawu ŋu ko mesɔ gbɔ o? (b) Nukatae wòle be míawɔ nusi yi ŋgɔ wu gbɔgblɔ ko be míeɖoa ŋu ɖe Yehowa ŋu ko?\nGBƆGBLƆ be míeɖoa ŋu ɖe Mawu ŋu le bɔbɔe. Gake eɖeɖefia le míaƒe nuwɔnawo me ya mele bɔbɔe nenema o. Le kpɔɖeŋu me, nyagbe si nye “Mawu Ŋue Míeɖoa Ŋu Ðo” dze le United States ƒe gagbalẽwo kple gakuwo dzi ɣeyiɣi didi aɖee nye esia. * Le ƒe 1956 me la, United States ƒe Sewɔtakpekpea de se be nyagbea nazu United States dukɔa ƒe mɔfiamenya. Gake to vovo na ema la, ame geɖewo va ɖoa ŋu ɖe ga kple ŋutilãmenuwo ŋu vevie tsɔ wu Mawu—menye le dukɔ ma ɖeɖeko me o ke boŋ le xexeame katã hã.—Luka 12:16-21.\n2 Esi míenye Kristotɔwo ta la, ele be míawɔ nusi yi ŋgɔ wu gbɔgblɔ be míeɖoa ŋu ɖe Yehowa ŋu ko. Abe alesi ‘xɔse dɔwɔwɔ manɔŋui nye nu kuku’ la, nenema kee viɖe aɖeke manɔ míaƒe gbɔgblɔ be míeɖoa ŋu ɖe Mawu ŋu ŋuti o, negbe ɖe míetsɔ míaƒe nuwɔnawo ɖo kpe edzii. (Yakobo 2:26) Le míaƒe nyati si do ŋgɔ me la, míesrɔ̃e be míaƒe ŋuɖoɖo ɖe Yehowa ŋu dzena ne míetrɔ ɖe eŋu le gbedodoɖa me, ne míedi mɔfiafia tso eƒe Nya me, kple ne míekpɔ eƒe habɔbɔa sinu hena mɔfiafia. Mina míadzro alesi míate ŋu aɖe afɔ etɔ̃ siawo le xaxaɣiwo me.\nNe Dɔ Ge le Ame Si alo Fetu Medea Afi Aɖeke O\n3. Ganyawo ƒe amemiamia kawo mee Yehowa subɔlawo tona le “ɣeyiɣi vɔ̃” siawo me, eye aleke míewɔ nya be Mawu le klalo be yeakpe ɖe mía ŋu?\n3 Le “ɣeyiɣi vɔ̃” siawo me la, mí Kristotɔwo hã míesea ganyawo ƒe amemiamia abe ame bubuwo ke ene. (Timoteo II, 3:1) Eyata ate ŋu adzɔ be dɔ nage le mía si kpata. Alo dɔ bubu aɖeke manɔe míagakpɔ awɔ o tsɔ wu dɔwɔwɔ ɣeyiɣi didi hena fetu sue aɖe ko xɔxɔ o. Asesẽ na mí le nɔnɔme siawo me be ‘míalé be na mía ŋutɔ tɔwo.’ (Timoteo I, 5:8) Ðe Mawu Dziƒoʋĩtɔ la le klalo be yeakpe ɖe mía ŋu le ɣeyiɣi mawo mea? Ẽ, ele klalo! Nyateƒee, Yehowa mekpɔa mía ta tso agbemekuxiwo katã me le nuɖoanyi sia me o. Gake ne míeɖoa ŋu ɖe eŋu la, nya siwo le Psalmo 46:2 ava eme na mí be: “Yehowa enye sitsoƒe kple ŋusẽ na mí, xɔnametɔ ŋutɔ wònye le xaxawo me.” Gake aleke míate ŋu aɖee afia be míeɖoa ŋu ɖe Yehowa ŋu bliboe le ganyawo ƒe sesẽɣiwo me?\n4. Ne gakuxiwo le fu ɖem na mí la, nukae míate ŋu ado gbe ɖa abia, eye aleke Yehowa wɔa nu ɖe biabia sia ŋui?\n4 Mɔ ɖeka si dzi míato aɖe ŋuɖoɖo ɖe Yehowa ŋu afiae nye be míatrɔ ɖe eŋu le gbedodoɖa me. Gake nukae míate ŋu ado gbe ɖa abia? Esi gakuxiwo le fu ɖem na mí ta la, míahiã nuwɔwɔ le nunya me fifia wu ɣeyiɣi bubu ɖesiaɖe. Ekema ele kokoko be nàdo gbe ɖa abiae! Yehowa ƒe Nya ka ɖe edzi na mí be: “Ne mia dometɔ aɖe le nunya hiãm la, neɖe kuku na Mawu, si na amewo katã faa, eye medoa ŋukpe ame o la, eye wòatsɔe anɛ.” (Yakobo 1:5) Ẽ, bia Yehowa be wòana nunya wò—si nye alesi woawɔ sidzedze, nugɔmesese, kple gɔmesese deto ŋudɔe nyuie—ale be nàte ŋu awɔ nyametsotso nyuiwo kple tiatia nyuiwo. Míaƒe Dziƒofofo lɔ̃ame la ka ɖe edzi na mí be yeaɖo to gbedodoɖa siawo. Ele klalo ɣesiaɣi be yeata mɔ na amesiwo ɖoa ŋu ɖe eŋu tso dzi me.—Psalmo 65:3; Lododowo 3:5, 6.\n5, 6. (a) Nukatae míate ŋu adi gakuxiwo gbɔ kpɔkpɔ ŋuti mɔfiafiawo tso Mawu ƒe Nya me? (b) Nukae míate ŋu awɔ be míaɖe dzimaɖitsitsi dzi akpɔtɔ ne dɔ ge le mía si?\n5 Mɔfiame didi le Mawu ƒe Nya la me nye mɔ bubu si dzi míato aɖee afia be míeɖoa ŋu ɖe Yehowa ŋu. ‘Kakaɖedzi le’ eƒe ŋkuɖodzinya siwo dze le Biblia me ‘ŋu ale gbegbe.’ (Psalmo 93:5) Togbɔ be ƒe 1,900 enye si va yi esi wowu agbalẽ ma si tso gbɔgbɔ me ŋɔŋlɔ nu hã la, aɖaŋuɖoɖo akuakua kple nugɔmesese deto le eme si ate ŋu akpe ɖe mía ŋu be míanɔ te ɖe ganyawo ƒe sesẽ nu nyuie wu. Mina míade ŋugble le Biblia me nunya aɖewo ŋu.\n6 Fia nyanu Salomo gblɔ ɣeyiɣi didi aɖe va yi be: “Dɔwɔla ɖaɖu nu ʋɛ o, eɖaɖu nu geɖe o, alɔ̃ vivina nɛ; ke kesinɔtɔ ƒe nu gbogboawo menana wòdɔa alɔ̃ o.” (Nyagblɔla 5:12) Exɔa ɣeyiɣi kple ga be míadzra míaƒe ŋutilãmenunɔamesiwo ɖo, ana woanɔ dzadzɛ, ahalé be na wo. Eyata ne dɔ ge le mía si la, míate ŋu azã mɔnukpɔkpɔa agbugbɔ adzro alesi míenɔa agbee me, ahadze agbagba be míade vovototo nuhiahiãwo kple nudzodzrowo dome. Be míaɖe dzimaɖitsitsi dzi akpɔtɔ la, anyo be míawɔ tɔtrɔ aɖewo. Le kpɔɖeŋu me, ɖe wòanɔ bɔbɔe be míanɔ agbe tsɛ, ɖewohĩ be míaʋu ayi xɔ si le sue wu me alo aɖe nunɔamesi siwo mehiã o ɖaa?—Mateo 6:22.\n7, 8. (a) Aleke Yesu ɖee fiae be dzitsitsi akpa ɖe ŋutilãmenuwo ŋu nye amegbetɔ madeblibo ƒe nɔnɔme? (Kpɔ ete nuŋɔŋlɔa.) (b) Aɖaŋuɖoɖo nyui kae Yesu na ku ɖe alesi woaƒo asa na dzimaɖitsitsi yakatsyɔ ŋu?\n7 Yesu xlɔ̃ nu le Todzimawunyaa me be: “Migatsi dzimaɖi le miaƒe agbe ŋuti, nusi miaɖu kple nusi miano o, alo le miaƒe ame blibo la ŋuti, nusi miata o.” * (Mateo 6:25) Yesu nyae be amegbetɔ madeblibowo tsia dzi ɖe woƒe agbemenuhiahiãwo ŋu le dzɔdzɔme nu. Gake aleke míawɔ ate ŋu ‘adzudzɔ dzimaɖitsitsi’ ɖe nu mawo ŋu? Yesu gblɔ be: “Midi mawufiaɖuƒe la . . . gbãgbiagbã.” Kuxi ka kee míeɖado goe o, ele be míayi edzi atsɔ Yehowa ƒe tadeagu aɖo nɔƒe gbãtɔ le míaƒe agbe me. Ne míewɔe alea la, ekema mía Fofo si le dziƒo atsɔ míaƒe gbesiagbenuhiahiãwo katã “akpe ɖe eŋu na mí.” Le mɔ aɖe nu la, awɔe wòanɔ bɔbɔe be míate ŋu anɔ te ɖe enu.—Mateo 6:33.\n8 Yesu gaɖo aɖaŋu sia kpee be: “Migatsi dzimaɖi le etsɔ si gbɔna la, ƒe nuwo ŋuti o; elabena etsɔ si gbɔna la, adze agbagba le eya ŋutɔ ƒe nuwo ŋuti.” (Mateo 6:34) Mesɔ be míatsi dzi fũ akpa ɖe nusi adzɔ le etsɔme ŋu o. Agbalẽnyala aɖe gblɔ be: “Zi geɖe la, etsɔme megblẽna nenema gbegbe abe alesi míevɔ̃na nɛ ene o.” Biblia ƒe aɖaŋuɖoɖo dzi wɔwɔ ɖokuibɔbɔtɔe be míaƒe susu nanɔ nu vevitɔwo ŋu ahanɔ agbe ɖe nusi ŋkeke ɖesiaɖe bia ko nu la ate ŋu akpe ɖe mía ŋu be míaƒo asa na dzimaɖitsitsi yakatsyɔ.—Petro I, 5:6, 7.\n9. Ne gakuxiwo le fu ɖem na mí la, kpekpeɖeŋu kae míate ŋu akpɔ le agbalẽ siwo “dɔla nuteƒewɔla kple aɖaŋudzela” ta me?\n9 Ne gakuxiwo le fu ɖem na mí la, míagate ŋu aɖe ŋuɖoɖo ɖe Yehowa ŋu afia to agbalẽ siwo “dɔla nuteƒewɔla kple aɖaŋudzela” ta me dzodzro hena kpekpeɖeŋu me. (Mateo 24:45) Enuenu la, Nyɔ! magazine la hea susu yia nyati siwo me nyatakaka vevi aɖewo kple aɖaŋuɖoɖowo le ku ɖe alesi woakpɔ gakuxiwo gbɔe dzi. Nyati si nye “Dɔ ƒe Gege le Ame Si—Nukawoe Nye Egbɔkpɔnu?” si dze le August 8, 1991, ƒe Eŋlisigbe me tɔ me la, na mɔfiame enyi siwo kpe ɖe ame geɖewo ŋu be woda sɔ le ganyawo kple seselelãme gome esime dɔmakpɔwɔe ƒe kuxia do mo ɖa. * Le nyateƒe me la, ele be woatsɔ vevienyenye ŋutɔŋutɔ si le ga ŋu ƒe nukpɔsusu si da sɔ akpɔ mɔfiame siawoe. Wodzro nya sia me le nyati si nye “Nane si Le Vevie Wu Ga” me, si dze le tata ma ke me.—Nyagblɔla 7:12.\nNe Lãmegbegblẽ Le Fu Ðem na Mí\n10. Aleke Fia Dawid ƒe kpɔɖeŋua ɖee fia be nunya le eme be woaɖo ŋu ɖe Yehowa ŋu ne míele dɔ lém vevie?\n10 Ðe nunya le eme be woaɖo ŋu ɖe Yehowa ŋu ne wole dɔ sesẽ aɖe léma? Ẽ! Yehowa sea veve ɖe amesiwo le dɔ lém le eƒe amewo dome la nu. Gawu la, ele klalo be yeakpe ɖe wo ŋu. Le kpɔɖeŋu me, bu Fia Dawid ŋu kpɔ. Anye be eya ŋutɔ nɔ dɔ lém vevie esime wòŋlɔ nu tso alesi Mawu wɔa nu ɖe ame dzɔdzɔe si le dɔ lém la ŋu. Egblɔ be “Yehowa akpe ɖe eŋu le dɔ ba dzi; ne ele dɔ lém la, atrɔ eƒe aba dzi nɔnɔ bubui.” (Psalmo 41:2, 4, 8, 9) Dawid lé ŋuɖoɖo ɖe Mawu ŋu me ɖe asi sesĩe, eye mlɔeba la, fia la va haya tso eƒe dɔlélea me. Gake aleke míate ŋu aɖo ŋu ɖe Mawu ŋu ne lãmegbegblẽ le fu ɖem na mí?\n11. Ne míedze dɔ la, nukae míate ŋu abia mía Fofo si le dziƒo la?\n11 Ne míedze dɔ la, mɔ ɖeka si dzi míaɖe ŋuɖoɖo ɖe Yehowa ŋu afia le enye kukuɖeɖe nɛ le gbedodoɖa me be wòakpe ɖe mía ŋu be míado dzi. Míate ŋu abiae be wòakpe ɖe mía ŋu ‘míawɔ nu le nunya me’ be míate ŋu akpɔ hayahaya si nu míaƒe nɔnɔmea ate ŋu aɖe mɔ ɖo wòanyo. (Lododowo 3:21) Míate ŋu abiae hã be wòana mí dzigbɔɖi kple dzidodo be míate ŋu anɔ te ɖe dɔlélea nu. Ƒo wo katã ta la, míadi be míabia Yehowa be wòalé mí ɖe te, ahado ŋusẽ mí be míalé nuteƒewɔwɔ me ɖe asi nɛ eye be míada asɔ nuka kee ɖadzɔ ɖe mía dzi o. (Filipitɔwo 4:13) Nuteƒewɔwɔ me léle ɖe asi na Mawu le vevie wu agbe si míele egbea ta kpɔkpɔ gɔ̃ hã. Ne míelé míaƒe nuteƒewɔwɔ me ɖe asi la, Teƒeɖola Gã la ana agbe kple lãmesẽ deblibo mí tegbee.—Hebritɔwo 11:6.\n12. Ŋɔŋlɔawo me gɔmeɖose kae ate ŋu akpe ɖe mía ŋu be míawɔ nyametsotso nyuiwo ne míele dɔdamɔnuwo tiam?\n12 Ŋuɖoɖo ɖe Yehowa ŋu ʋãa mí hã be míadzro eƒe Nya, Biblia la me, hena mɔfiame nyuitɔ. Gɔmeɖose siwo le Ŋɔŋlɔawo me ate ŋu akpe ɖe mía ŋu be míawɔ atike si míawɔ la ŋuti nyametsotso nyuiwo. Le kpɔɖeŋu me, esi míenya be Biblia tsi tre ɖe “afakaka” ŋu ta la, míadi be míaƒo asa na dɔléle si le fu ɖem na mí ŋu nyatakaka didi alo eƒe atikewɔwɔ to gbɔgbɔyɔyɔmɔnuwo dzi. (Galatiatɔwo 5:19-21; Mose V, 18:10-12) Biblia me nunya si dzi woate ŋu aka ɖo ƒe kpɔɖeŋu bubue nye esi: “Ame bebewu xɔa nya sia nya dzi sena; ke nunyala léa ŋku ɖe eƒe afɔɖeɖe ŋu.” (Lododowo 14:15) Eyata ne míele dɔdamɔnu aɖe ŋu bum la, anyo be míadi nyatakaka siwo ŋu kakaɖedzi le tsɔ wu be ‘míaxɔ nya sia nya dzi ase.’ ‘Ŋuɖɔɖɔɖo’ alea akpe ɖe mía ŋu be míada esi míetia la akpɔ nyuie ahawɔ nyametsotso si nɔ te ɖe sidzedze si su mía si la dzi.—Tito 3:12.\n13, 14. (a) Nyati siwo me nufiame geɖe le ku ɖe lãmesẽnyawo ŋu kae wota ɖe Gbetakpɔxɔ kple Nyɔ! magazinewo me? (Kpɔ aɖaka si le axa 17.) (b) Aɖaŋuɖoɖo kae wona ku ɖe dɔmavɔleameŋu ŋu le February 8, 2001 ƒe Nyɔ! me?\n13 Míate ŋu aɖe ŋuɖoɖo ɖe Yehowa ŋu afia hã to numekuku wɔwɔ le agbalẽ siwo dɔla nuteƒewɔla la ta me. Enuenu la, Gbetakpɔxɔ kple Nyɔ! magazinewo taa nyati siwo me mɔfiamewo le ku ɖe lãmegbegblẽ vovovo kple dɔléle gbogbo aɖewo ŋu. * Ɣeaɖewoɣi la, wotaa ame ɖekaɖeka aɖewo siwo te ŋu nɔ te ɖe lãmegbegblẽ, dɔléle, kple nuwɔamewo nu dzidzedzetɔe ŋuti nyawo ɖe magazine siawo me. Gakpe ɖe eŋu la, nyati aɖewo ƒo nu tso Ŋɔŋlɔawo me nuxlɔ̃amewo kple aɖaŋuɖoɖo nyui siwo fiaa alesi woanɔ te ɖe dɔmavɔleameŋuwo nu ŋu.\n14 Le kpɔɖeŋu me, Nyɔ! ƒe tata si nye February 8, 2001, ƒo nu tso nyati si le eƒe akpa dzi be “Akɔfafa na Dɔnɔwo” ŋu. Nyatiawo dzro Biblia me gɔmeɖose siwo kpena ɖe ame ŋu kpakple nyatakaka siwo woxɔ tẽ to numedzodzro kple amesiwo ŋu dɔléle gblẽ nu le ƒe geɖe la me eye wonya nu tso woƒe dɔlélea ŋu nyuie me. Nyati si nye “Tenɔnɔ Ðe Wò Dɔlélea Nu Dzidzedzetɔe—Le Mɔ Ka Nu?” ɖo aɖaŋu sia be: Srɔ̃ nu tso wò dɔlélea ŋu alesi nàte ŋui. (Lododowo 24:5) Ðo taɖodzinu nyuiwo, si me kpekpe ɖe ame bubuwo ŋu hã le, gake nyae be ɖewohĩ màte ŋu aɖo taɖodzinu siwo gbɔ ame bubuwo te ŋu ɖo la gbɔ o. (Dɔwɔwɔwo 20:35; Galatiatɔwo 6:4) Megaɖe ɖokuiwò ɖe aga o. (Lododowo 18:1) Na dzi nadzɔ amesiwo va srã wò kpɔ. (Lododowo 17:22) Ƒo wo katã ta la, na wò kple Yehowa dome ƒomedodo kpakple hadede kple hamea nanɔ kplikplikpli. (Naxum 1:7; Romatɔwo 1:11, 12) Ðe mɔfiame si ŋu kakaɖedzi le, si Yehowa nana toa eƒe habɔbɔ dzi la, medzɔa dzi na mí oa?\nNe Ŋutilã me Gbɔdzɔgbɔdzɔ aɖe Gakpɔtɔ Li\n15. Aleke apostolo Paulo wɔ te ŋu ɖu avuwɔwɔ kple eƒe ŋutilã madeblibo ƒe gbɔdzɔgbɔdzɔwo dzi, eye kakaɖedzi kae ate ŋu anɔ mía si?\n15 Paulo ŋlɔ bena: ‘Le nye ŋutilã me la, nu nyui aɖeke menɔa anyi o.’ (Romatɔwo 7:18) Paulo to eya ŋutɔ ƒe nuteƒekpɔkpɔ me nya alesi ŋutilã madeblibo ƒe nudzodzrowo kple gbɔdzɔgbɔdzɔwo dzi ɖuɖu sesẽ. Ke hã kakaɖedzi nɔ Paulo si hã be yeate ŋu aɖu edzi. (Korintotɔwo I, 9:26, 27) Le mɔ ka nu? To ŋuɖoɖo ɖe Yehowa ŋu tso dzi blibo me me. Ema tae Paulo te ŋu gblɔ be: “O, nye nublanuitɔ! Amekae aɖem tso kuŋutilã si me mahã? Meda akpe na Mawu to Yesu Kristo, mía Aƒetɔ, la dzi!” (Romatɔwo 7:24, 25) Ke míawo ya ɖe? Míawo hã míele avu wɔm kple ŋutilã ƒe gbɔdzɔgbɔdzɔwo. Esi míele ʋiʋlim be míaɖu gbɔdzɔgbɔdzɔ siawo dzi la, dzi ate ŋu aɖe le mía ƒo bɔbɔe, eye wòawɔ na mí be míate ŋu akpɔ dzidzedze gbeɖe o. Gake Yehowa akpe ɖe mía ŋu, ne míawo hã míeɖo ŋu ɖe Eŋu vavã abe Paulo ene eye míeɖo ŋu ɖe míaƒe ŋutete ɖeɖe ko ŋu o.\n16. Ne míete ŋu le asi ɖem le ŋutilã me gbɔdzɔgbɔdzɔ aɖe ŋu o la, nukae wòle be míado gbe ɖa abia, eye nukae wole be míawɔ ne míegate nu gbegblẽa wɔwɔ ake?\n16 Ne míete ŋu le asi ɖem le ŋutilã me gbɔdzɔgbɔdzɔ aɖe ŋu o la, míate ŋu aɖe ŋuɖoɖo ɖe Yehowa ŋu afia to kokoƒoƒo nɛ le gbedodoɖa me dzi. Ele be míabia ahaɖe kuku gɔ̃ hã na Yehowa be wòana eƒe gbɔgbɔ mí. (Luka 11:9-13) Míate ŋu abia ɖokuidziɖuɖu, si nye Mawu ƒe gbɔgbɔa ƒe kutsetse ƒe akpa aɖe la tẽ. (Galatiatɔwo 5:22, 23) Nukae míawɔ ne míegate nu gbegblẽa wɔwɔ ake? Kokoko la, mele be míana ta o. Ðeɖi negate mía ŋu gbeɖe le gbedodoɖa ɖokuibɔbɔtɔe na mía Mawu nublanuikpɔla la be wòatsɔe ake mí ahakpe ɖe mía ŋu me o. Yehowa mado vlo dzi “gbagbã, si tugu” le fɔɖiɖi ƒe seselelãme ta la gbeɖe o. (Psalmo 51:19) Ne míeɖe kuku na Yehowa tso dzi blibo me la, akpe ɖe mía ŋu be míakpe akɔ kple tetekpɔwo.—Filipitɔwo 4:6, 7.\n17. (a) Nukatae viɖe le eŋu be míade ŋugble le alesi Yehowa bua gbɔdzɔgbɔdzɔ aɖe si koŋ ƒe avu wɔm míele ŋu? (b) Mawunyakpukpui kawo me nyawoe míate ŋu alé ɖe tame ne míele avu wɔm kple dzikudodo kabakaba? ne míedi be míakpɔ míaƒe aɖe dzi? ne míedi be míaɖu gomekpɔkpɔ le modzakaɖeɖe madzemadze aɖe me dzi?\n17 Míate ŋu aɖee afia be míeɖoa ŋu ɖe Yehowa ŋu hã to eƒe Nya la me kuku hena kpekpeɖeŋu. Míate ŋu adi biabia si nye ‘Aleke Yehowa bua gbɔdzɔgbɔdzɔ aɖe si koŋ ƒe avu wɔm mele lae?’ ƒe ŋuɖoɖo to Biblia ƒe nyadigbalẽ alo Watch Tower Publications Index zazã me. Ŋugbledede le alesi Yehowa bua nya lae ŋu ate ŋu ado ŋusẽ míaƒe didi be míadze eŋu. Esia ana míakpɔ nuwo abe alesi wòkpɔa woe ene, eye míalé fu nusiwo wòlé fui. (Psalmo 97:10) Ame aɖewo kpɔe be ne yewolé mawunyakpukpui si ku ɖe gbɔdzɔgbɔdzɔ si ƒe avu wɔm yewole la ŋu ɖe tame la, ekpena ɖe yewo ŋu. Ðe míele ʋiʋlim be míaɖu dzikudodo kabakaba dzia? Ekema míate ŋu alé mawunyakpukpuiwo abe Lododowo 14:17 kple Efesotɔwo 4:31 ene me nyawo ɖe tame. Ðe wòsesẽna na mí be míakpɔ míaƒe aɖe dzia? Míate ŋu asrɔ̃ mawunyakpukpuiwo abe Lododowo 12:18 kple Efesotɔwo 4:29 ene me nyawo ɖe tame. Ðe míelɔ̃a modzaka madzemadzewo ɖeɖea? Míate ŋu ate kpɔ be míaɖo ŋku mawunyakpukpuiwo abe Efesotɔwo 5:3; Kolosetɔwo 3:5 ene me nyawo dzi.\n18. Nukatae mele be míana ŋukpe naxe mɔ ɖe míaƒe kpekpeɖeŋu biabia tso hamemegãwo gbɔ hena míaƒe gbɔdzɔgbɔdzɔ dzi ɖuɖu nu o?\n18 Kpekpeɖeŋu didi tso hamemegã siwo gbɔgbɔa ɖo le hamea me gbɔ la nye mɔ bubu si nu míate ŋu aɖee afia le be míeɖoa ŋu ɖe Yehowa ŋu. (Dɔwɔwɔwo 20:28) Le nyateƒe me la, ‘nunana siwo nye amewo’ nye ɖoɖo si Yehowa wɔ to Kristo dzi be woakpɔ yeƒe alẽwo ta ahalé be na wo. (Efesotɔwo 4:7, 8, 11-14) Ele eme baa be kpekpeɖeŋu biabia hena gbɔdzɔgbɔdzɔ aɖe dzi ɖuɖu menɔa bɔbɔe ya o. Akpe ŋu na mí, eye míanɔ vɔvɔ̃m be hamemegãwo makpɔ ŋudzedze ɖe mía ŋu tututu o. Gake ɖikeke mele eme o be gbɔgbɔmemetsitsi siawo ade bubu mía ŋu be míete ŋu tsɔ dzinɔameƒo te ɖe yewo ŋu hena kpekpeɖeŋu. Gawu la, hamemegã siawo dzea agbagba be yewoaɖe Yehowa ŋutɔ ƒe nɔnɔme afia le nuwɔwɔ ɖe alẽha ŋu me. Woƒe nuxlɔ̃me kple mɔfiame fadziname nyui siwo tso Mawu ƒe Nya me la ate ŋu anye nusiwo ko míehiã be woado ŋusẽ tame si míeɖo nyuie be míaɖu gbɔdzɔgbɔdzɔ aɖe dzi.—Yakobo 5:14-16.\n19. (a) Mɔ ka nue Satana dina be yeazã xexe sia me ƒe agbe si meɖi naneke o la le? (b) Nukae ŋuɖoɖeŋu lɔ ɖe eme eye nukae le be wòanye míaƒe tameɖoɖo kplikpaa?\n19 Megaŋlɔ be gbeɖe o be Satana nyae be ɣeyiɣi kpui aɖee le ye si. (Nyaɖeɖefia 12:12) Edina be yeazã xexe sia me ƒe agbe si meɖi naneke o la atsɔ aɖe dzi le mía ƒo ale be míana ta. Mina kakaɖedzi blibo nasu mía si ɖe nya si wogblɔ le Romatɔwo 8:35-39 me ŋu be: “Amekae amã mí atso Kristo ƒe lɔlɔ̃ me mahã? Fukpekpe loo alo xaxa alo yometiti alo dɔwuame alo amamanɔnɔ alo ŋɔdzidodo alo yi mahã? . . . Gake le nusiawo katã me míeɖua dzi glo le amesi lɔ̃ mi la ŋuti. Elabena menyae keŋ bena, eɖanye ku o, eɖanye agbe o; eɖanye mawudɔlawo o, eɖanye dziɖulawo o; eɖanye ŋusẽwo o; eɖanye nusi le fifi o, eɖanye nusi le vava ge o; eɖanye kɔkɔƒe o, eɖanye gogloƒe o, alo nuwɔwɔ bubu aɖe o, mate ŋu amã mí atso Mawu ƒe lɔlɔ̃, si le Kristo Yesu, mía Aƒetɔ me la gbɔ o.” Ŋuɖoɖo ɖe Yehowa ŋu ƒe nya wɔdɔɖeamedzi ka gbegbee nye si! Ke hã ŋuɖoɖeŋu sia lɔ nu geɖe ɖe eme wu seselelãme ko. Ke boŋ enye ŋuɖoɖeŋu si lɔ nusiwo ŋu míebu nyuie le míaƒe gbesiagbe nyametsotso wɔwɔ me ɖe eme. Ekema mina míaɖoe kplikpaa be míaɖo ŋu ɖe Yehowa ŋu tso dzi blibo me le xaxaɣiwo me.\n^ mm. 1 Le lɛta aɖe si Dɔwɔƒe si Kpɔa Ganyawo Dzi ƒe Agbalẽŋlɔla, Salmon P. Chase ŋlɔ le November 20, 1861 dzi, na United States ƒe Gatsoƒea me la, egblɔ be: “Ŋusẽ mate ŋu aɖo dukɔ aɖeke ŋu Mawu manɔmee, alo wòanɔ dedie Eƒe ametakpɔkpɔ manɔmee o. Ele be míaŋlɔ míaƒe dukɔa ƒe ŋuɖoɖo ɖe Mawu ŋu ɖe dukɔa ƒe gakuwo dzi.” Esia na be mɔfiamenya si nye “Mawu Ŋue Míeɖoa Ŋu Ðo” va dze le United States ƒe gawo dzi zi gbãtɔ le ƒe 1864 me.\n^ mm. 7 Dzimaɖitsitsi si ŋu woƒo nu tsoe le afisia la nye esi wogblɔ be enye “ŋɔdziléame ƒe dzitsitsi, si nana dzi megadzɔa ame kuraa le agbe me o.” Gɔmeɖeɖe siwo nye “migatsi dzimaɖi o” alo “migatsi dzi o” fia be mígadze dzi tsitsi gɔme o. Ke hã numekugbalẽ aɖe gblɔ be: “Alesi wozã Helagbe me dɔwɔnya la nye biabia be woawɔ nane, si nye gbeɖeɖe be woadzudzɔ nane si gɔme wodze xoxo la wɔwɔ.”\n^ mm. 9 Nya vevi enyiawo yi ale: (1) Ŋɔdzi megalé wò o; (2) mɔkpɔkpɔ nyui nenɔ asiwò; (3) wò susu natrɔ ɖe dɔ ƒomevi yeyewo ŋu; (4) nɔ agbe ɖe nusi le asiwò nu—menye abe ame bubuwo ene o; (5) kpɔ nyuie le nugbana ƒeƒle ŋu; (6) kpɔ egbɔ be ƒomea wɔ ɖeka ɣesiaɣi; (7) wɔ nu be bubu nakpɔtɔ anɔ ŋuwò; eye (8) wɔ ɖoɖo ɖe alesi nàzã gae ŋu.\n^ mm. 13 Magazine siawo si wotu ɖe Biblia dzi la metiaa alo kafua atikewɔwɔmɔnu aɖe koŋ na ame o, le susua nu be esia nye ame ŋutɔ ƒe nyametsotso si wòawɔ. Ke boŋ la, wotaa nyati siwo ƒoa nu tso dɔléle alo lãmegbegblẽ tɔxɛ aɖewo koŋ ŋu be exlẽlawo nanya nu tso alesi wole fifia ŋu.\n• Ne gakuxiwo le fu ɖem na mí la, mɔ kawo nue míate ŋu aɖee afia le be míeɖoa dzi ɖe Yehowa ŋu?\n• Aleke míate ŋu aɖee afia be míeɖoa dzi ɖe Mawu ŋu ne lãmegbegblẽ do nuxaxa na mí?\n• Ne míete ŋu le asi ɖem le ŋutilã me gbɔdzɔgbɔdzɔ aɖe ŋu o la, aleke míate ŋu aɖee afiae be míeɖoa ŋu ɖe Yehowa ŋu vavã?\nÈɖo Ŋku Nyati Siawo Dzia?\nNe lãmesẽkuxiwo le fu ɖem na mí la, ade mía dzi be míaxlẽ nu tso amesiwo te ŋu nɔ te ɖe lãmegbegblẽ, dɔléle, alo nuwɔame nu dzidzedzetɔe ŋu. Nya siwo gbɔna nye nyati siwo wota ɖe Gbetakpɔxɔ kple Nyɔ! magazinewo me dometɔ aɖewo.\n“Meda Akpe ɖe Yehowa ƒe Kpekpeɖeŋu si Medoa Kpo Nu o la Ta” si ku ɖe alesi woaɖu dziɖeleameƒonuwo ŋu bubu kple blanuiléle dzi ɖuɖu ŋu.—Gbetakpɔxɔ, June 1, 1993.\n“Ne Megbɔdzɔ la, Ekema Mesẽa Ŋu.”—Nyɔ!, February 8, 1997.\n“Mele Dzidzɔ Kpɔm Fifia be Mele Agbe” si ku ɖe alesi woanɔ te ɖe nuwɔametɔnyenye nu ŋu.—Nyɔ!, May 8, 1997.\n“Mènya Alesi Wò Agbe Ava Nɔ Etsɔ O” dzro alesi woanɔ te ɖe blanuiléle si tsoa tagbɔdɔ gbɔ nu.—Gbetakpɔxɔ, December 1, 2000.\n“Alesi Loida Va Te Nuƒoƒo” (Ele Eŋlisigbe me) si ku ɖe alesi woanɔ te ɖe nu ƒe gbegblẽ le ɖevi ƒe ahɔhɔ̃ ŋu le edziɣi nu.—Nyɔ!, May 8, 2000.\n“Wona Agbenɔnɔ Dzroe.”—Nyɔ!, March 8, 2000.\n“Medze Kpodɔ—Gake Mekpɔ Dzidzɔ Kple Gbɔgbɔmeyayrawo.”—Gbetakpɔxɔ, April 1, 1998.\n“Meɖu Vidzidzi Megbe Blanuiléle Dzi.”—Nyɔ!, August 8, 2002.\nNe dɔ ge le mía si la, anyo be míagbugbɔ adzro alesi míenɔa agbee me\nLoida ƒe ŋutinya fia alesi dziɖoɖo ɖe Yehowa ŋu ate ŋu akpe ɖe ame ŋu be woado dzii. (Kpɔ aɖaka si le axa 17)\nMele be wòakpe ŋu na mí be míadi kpekpeɖeŋu hena míaƒe gbɔdzɔgbɔdzɔwo dzi ɖuɖu o\nƉoe Ɖe Amewo Ɖoe Ɖe Amewo Ðo Ŋu Ðe Yehowa Ŋu Bliboe Le Xaxaɣiwo\nw03 9/1 axa 13-19


Ðeviwo Tafatafa Nu Ayi Kpuie!\nNyɔ! | February 8, 2003\nGBE BUBU Albanian Amharic Chichewa Croatian Czech Danish Dutch Estonian Eŋlisi Eʋegbe Finnish Franse Georgian German Hiligaynon Hungarian Igbo Indonesian Italian Japanese Korean Latvian Lithuanian Norwegian Papiamento (Curaçao) Polish Portuguese Romanian Russian Sepedi Setswana Slovak Slovenian Spanish Swahili Swedish Thai Turkish Ukrainian\n“DUKƆ ƑOƑUAWO ɖe gbeƒã le Xexeame Katã ƒe Amegbetɔ ƒe Gomenɔamesiwo Ŋuti Nuŋlɔɖi me be ele be woatsɔ beléle tɔxɛ ana ɖeviwo ahakpe ɖe wo ŋu.” Aleae Dukɔ Ƒoƒuawo ƒe Takpekpe Ku Ðe Ðeviwo ƒe Gomenɔamesi Ŋu gblɔ le eƒe ŋgɔdonya me. Eye woyi edzi gblɔ ku ɖe ƒomea ƒe vevienyenye ŋu be: “Be ɖevia natsi nyuie amenyenye si sɔ nasu esi la, ele be wòanɔ ƒome si me dzidzɔ, lɔlɔ̃, kple nugɔmesename le la me.” Ke hã womete ŋu le taɖodzinu nyui sia gbɔ ɖom o.\nNuƒoƒo tso nɔnɔme nyui si me wòle be ɖeviwo nanɔ ŋu ɖeɖe mesɔ gbɔ o. Agbe ƒaƒã nɔnɔ le agbogbo dom, ke ame geɖe bui be enye nusi sɔ. Sededewo mete ŋu le agbebaɖanɔnɔ kple ɖokuitɔdidi nu tsim o. Le esi teƒe be dzilawo gɔ̃ hã nalɔ̃ wo viwo ahakpɔ wo ta la, woɖea asi le wo ŋu zi geɖe boŋ wowɔa nusi dzea wo ŋu. Ke mɔkpɔkpɔ kae le mía si azɔ be ɖeviwo ƒe gbolowɔwɔ nu ava yi kpuie?\nTogbɔ be nuɖoanyi gblẽku sia mete ŋu le egbɔ kpɔm be aƒe si me lɔlɔ̃ le kple etsɔme si me dedienɔnɔ le su ɖevi ɖesiaɖe si o hã la, madidi o mía Wɔlaa aɖe nuvɔ̃ɖiwɔwɔ ɖesiaɖe kple agbegbegblẽnɔnɔ si me ɖeviwo ƒe gbolowɔwɔ hã le la ɖa. Madidi o, Yehowa Mawu ade nu amegbetɔwo ƒe nya me to eƒe Fiaɖuƒea dzi wòawɔ nuku na xexeame. Ame gblẽkuwo kple ɖokuitɔdilawo mate ŋu asi le Mawu ƒe ʋɔnudɔdrɔ̃a nu o. Amesiwo lɔ̃ wo haviwo koe atsi agbe age ɖe Mawu ƒe xexe yeyea me. “Nuteƒewɔlawo anɔ anyigba la dzi, eye ame maɖifɔwo asusɔ ɖe edzi; ke woatsrɔ̃ ame vɔ̃ɖiwo ɖa le anyigba dzi, eye woaho ame maɖianukwarewo ɖa le edzi.”—Lod. 2:21, 22.\nBu gbɔɖeme si wòanye ŋu kpɔ le susu me ne ɖeviwo kple ame tsitsiwo siaa ate ŋu anɔ anyi eye gbegblẽ kple amegbɔdɔdɔ sesẽe aɖeke megali o! Seselelãme kple ŋutilã me ƒe nuveviwɔame si ameteteɖeanyi kple ŋutasesẽ hena vɛ gɔ̃ hã nu ayi. Amesiwo gbɔ wodɔ sesẽe va yi magaɖo ŋku edzi anɔ eƒe veve sem o. ‘Womagaɖo ŋku tsãnuwo dzi, alo woava ame ƒe ta me o.’—Yes. 65:17.\nƔemaɣi la, womadzi vi aɖeke si ŋu woawɔ ŋlɔmi le alo adɔ egbɔ sesẽe o. Dzidzɔkpɔkpɔ, lɔlɔ̃, kple nugɔmesese manye mɔkpɔkpɔ dzro aɖe ko o. Yesaya 11:9 gblɔ le amesiwo ava nɔ Mawu ƒe xexe yeyea me ŋu be: ‘Womawɔ vɔ̃ aɖeke o, eye womahe gbegblẽ ava edzi o.’\nNyateƒee, dzidzɔ ka gbegbe wòanye ne hiãkame, atikevɔ̃ɖizazã, dzidzɔmakpɔmakpɔ le ƒomea me, kple agbegbegblẽnɔnɔ nu yi! Ŋutifafa, dzɔdzɔenyenye, kple dedienɔnɔ axɔ aƒe ɖi. “Nye dukɔ anɔ ŋutifafa teƒe kple dziɖeɖi teƒewo kpakple ablɔɖe gbɔɖemeƒewo.”—Yes. 32:18.\nDzilawo ƒe Ðetsɔleme Ate Ŋu Akpɔ Ƒomea Ta be Magagbã O\n● “Dzinyelawo de dzi ƒo nam be malé fɔ ɖe nye sukudede ŋu eye masrɔ̃ asinudɔ aɖe hã. Womete kpɔ be yewoazi nusi yewodi be mawɔ ɖe dzinye o, gake wokpe ɖe ŋunye mete ŋu tia suku si wofiaa nusiwo wòle be manya.”—Tais.\n● “Ne mía kple nɔvinye nyɔnua míeyina asime la, mía nɔ yina kple mí. Le kpekpeɖeŋu si wònana be míagagblẽ ga fũ o megbe la, egakpena ɖe mía ŋu be míagaƒle awu siwo ƒe atsyã tɔ ŋku o alo awu siwo me ame ƒe ŋutinuwo nɔa dzedzem le o.”—Bianca.\n● “Ne míayi kplɔ̃ɖoƒewo la, dzinyelawo biana gbem ku ɖe amesiwo gbɔna afima, ha si ƒomeviwo woaƒo, kple ɣeyiɣi si me kplɔ̃ɖoɖoa adze egɔme ahawu enu ŋu. Le kplɔ̃ɖoɖoawo dometɔ geɖewo me la, mí katã míeyina ɖekae abe ƒome ene.”—Priscila.\n● “Le nye ɖevime kple ɖetugbi me la mía kple dzinyelawo míeɖoa dze faa. Sukuhati aɖe de dzesii eye wògblɔ nam be: ‘Alesi nète ŋu ƒoa nu kple dziwòlawo tsoa nusianu ŋu faa la dzroam ŋutɔ. Nyemete ŋu vona le ɖokuinye me gɔ̃ hã ne mele nu ƒom kple nɔnye o, eye zi geɖe ne mebe masrɔ̃ nane wɔwɔ la, ame bubuwo gbɔ ko medzea agbagba be masrɔ̃e le.’”—Samara.\n● “Ðetugbi kpɔdzidzɔ aɖee menye. Nyemebua nazã ɖe ame aɖeke ŋu o eye mekoa nu ɣesiaɣi. Meɖea dzi ɖi le xɔ̃nyewo dome eye nukokoedonamenyawo gbɔgblɔ kpli wo dzɔa dzi nam. Dzinyelawo kpɔe dze sii be nye nɔnɔmee ma eye womete kpɔ be yewoatrɔe o. Gake wokpe ɖe ŋunye dɔmenyotɔe be maɖɔ ŋu ɖo eye manya alesi mawɔ nu kple ɖekakpuiwo.”—Tais.\n● “Abe alesi wòle le sɔhɛ akpa gãtɔwo gome ene la, ɖekakpuiwo ƒe nu va nɔa dzidzɔ dom nam. Fofonye ɖo ƒe aɖe ɖi si mate ŋu adze gbeɖoɖoɖi gɔme. Esia meku dzi nam kura o. Ke boŋ mekpɔe be dzinyelawo tsɔ ɖe le eme nam eye wodi be yewoakpɔ tanye be nu gbegblẽ aɖeke magadzɔ ɖe dzinye le etsɔme o.”—Bianca.\n● “Mebu srɔ̃ɖeɖe nu nyui aɖee, le kpɔɖeŋu nyui si dzinyelawo ɖo koŋ ta. Kadodo nyui nɔa wo dome ɣesiaɣi eye woɖoa dze kple wo nɔewo faa. Meɖo ŋku edzi be esime menɔ zɔzɔm kple nye ŋugbetɔ la, nɔnye ɖo aɖaŋu nam ku ɖe alesi mawɔ nui le nɔnɔme aɖewo me ŋu eye wòɖe alesi esia akpɔ ŋusẽ ɖe nye srɔ̃ɖeɖe dzi me nam.”—Priscila.\nLe Mawu ƒe xexe yeyea me la, womagasẽ ŋuta le ɖevi aɖeke ŋu akpɔ gbeɖe o\nƉoe Ɖe Amewo Ɖoe Ɖe Amewo Ðeviwo Tafatafa Nu Ayi Kpuie!\ng03 2/8 axa 8-10\n“Ŋutasẽnuwɔwɔ Vɔ̃ɖi Aɖe”\nNukatae Wònye Kuxi Si Le Ta Kekem?\nDi Nyatakaka Vavãwo\nXɔse Ƒe Dodokpɔ le Nazi Europa\nAlɔgbɔnukoko ƒe Ŋusẽkpɔɖeamedzi\nÐe Nuvɔ̃ Aɖe Li Si Wometsɔ Kena Oa\nEle Vevie Be Nàdɔ Alɔ̃ Wòasu Wò Nyuie!\nNukae Gblẽ le Dodokpɔ Fifikpɔ Ŋu?\nXe Dadzo Siwo Ðua Ɣe\nSiria—Eƒe Ŋutinya me Blemanu Dodzidzɔnamewo\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo MAGAZINEWO February 8, 2003\nƉoe Ɖe Amewo Ɖoe Ɖe Amewo MAGAZINEWO February 8, 2003\nMAGAZINEWO February 8, 2003


Dziɖuɖuwo Ƒe Nu Fitifiti Wɔwɔ Le Nu Gblẽm Ŋutɔ, kple Ŋusẽzazã Le Mɔ Gbegblẽ Nu\nGBE BUBU Acholi Afrikaans Albanian Amharic Arabic Armenian Armenian (West) Aymara Azerbaijani Azerbaijani (Cyrillic) Bengali Bicol Bulgarian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chinagbe (Wu Shanghai) Chinagbe (Yunnanese) Chinese (Sichuanese) Chitonga Chitumbuka Chiyao Chokwe Chuvash Cibemba Cinyanja Croatian Czech Dangme Danish Dutch Efik Estonian Eŋlisi Eʋegbe Finnish Franse Ga Garifuna Georgian German Greek Greenlandic Guarani Gujarati Gun Haitian Creole Hausa Hebrew Hiligaynon Hindi Hiri Motu Hmong (Ɣi) Hungarian Igbo Iloko Indonesian Isoko Italian Japanese Kannada Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kirundi Kisonge Kongo Korean Krio Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Mam Mambwe-Lungu Marathi Maya Mazatec (Huautla) Mixe Mizo Mongolian Moore Nahuatl (Central) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Punjabi Quechua (Bolivia) Quichua (Imbabura) Romanian Runyankore Russian Samoan Sango Sepedi Serbian Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tahitian Tamil Tatar Telugu Tetun Dili Thai Tigrinya Tiv Tlapanec Tok Pisin Totonac Tshiluba Tsonga Turkish Tuvaluan Twi Tzotzil Ukrainian Umbundu Urdu Venda Vietnamese Waray-Waray Wayuunaiki Xhosa Yoruba Zande Zapotec (Isthmus) Zulu\nNYATI SI LE AKPAA DZI | DZIÐUÐU SI MEWƆA NU FITIFITI O\nDziɖuɖuwo Ƒe Nu Fitifiti Wɔwɔ Le Nu Gblẽm Ŋutɔ\nWoɖea dziɖuɖuwo ƒe nu fitifiti wɔwɔ gɔme be enye ŋusẽzazã le mɔ gbegblẽ nu hena ame ŋutɔ ƒe viɖe. Nu sia dzɔna tso keke blema ke. Le kpɔɖeŋu me, sedede aɖe le Biblia me ƒe 3,500 sɔŋ enye esia si amewo nya nyuie, si gblɔ be woagaxɔ zãnu le ʋɔnudɔdrɔ̃ me o. (2 Mose 23:8) Gake nu fitifiti wɔwɔ lɔ nu geɖe ɖe eme wu zãnuxɔxɔ ko. Ɣeaɖewoɣi la, dumegã nu fitifiti wɔlawo fia dɔwɔnuwo, wowɔa mɔnukpɔkpɔ siwo womedze na o la ŋu dɔ, alo woblua asi ɖe ga me gɔ̃ hã. Eye wotea ŋu wɔa woƒe ŋusẽ ŋu dɔ madzemadzee be wòaɖe vi na wo xɔlɔ̃wo kple woƒe ƒometɔwo.\nTogbɔ be nu fitifiti wɔwɔ ate ŋu anɔ amegbetɔwo ƒe ɖoɖo ɖe sia ɖe me hã la, edze abe dziɖulawo domee wòbɔ ɖo wu ene. Akɔntabubu si wona ŋkɔe le yevugbe me be 2013 Global Corruption Barometer (Ƒe 2013 Nu Fitifiti Wɔwɔ Ƒe Dzidzenu) si Transparency International (Anukwareɖiɖi Le Dukɔwo Dome) ƒe habɔbɔ ɖe ɖe go la ka nya ta be amewo gblɔna le xexea me godoo be dziɖuɖudɔwɔƒe atɔ̃ siwo me nu fitifiti wɔwɔ bɔ ɖo wue nye dunyahehawo, kpovitɔwo, dumegãwo, sewɔƒewo, kple ʋunudrɔ̃ƒewo. Lé ŋku ɖe esia ŋuti nyatakaka ʋɛ siwo klo nu le kuxi sia dzi ŋu kpɔ.\nAFRIKA: Le ƒe 2013 me la, wotsɔ nya ɖe dumegã 22,000 ŋu le ʋɔnu le South Africa le nu fitifiti wɔwɔ ta.\nAMERIKA-DUKƆWO: Le ƒe 2012 me la, wobu fɔ ame 25 le Brazil be wotsɔ dukɔa ƒe ga ma na amewo be woade yewoƒe dunyaheha dzi. Woƒe dukplɔla tsãtɔ ƒe akametiwo ƒe tatɔ, si nye ŋusẽtɔ evelia le dukɔa me hã le wo dome.\nASIA: Le Seoul, South Korea la, ame 502 ku esime nudzraƒe gã aɖe si nye dziƒoxɔ la mu le ƒe 1995 me. Numekulawo va kpɔe be dumegãwo xɔ zãnu heɖe mɔ na xɔtulawo wozã xɔtunu siwo meɖo dedienɔnɔ ƒe dzidzenua gbɔ o la tsɔ tu xɔa, ale woŋe aɖaba ƒu dedienɔnɔ ƒe dzidzenuwo dzi le xɔa tutu me.\nEUROPA: Aƒenɔ Cecilia Malmström si nye Europa Dukɔwo Me Nyawo Gbɔ Kpɔkpɔ Dɔwɔƒe Ƒe Dɔgbedela gblɔ be: “Ale si gbegbe [nu fitifiti wɔwɔ ƒe] kuxia nu sẽe [le Europa] la wu gbɔgblɔ.” Egblɔ kpee be “edze abe dunyaheha aɖeke medi ŋutɔŋutɔ be yewoaɖe kuxia ɖa o ene.”\nDziɖuɖuwo ƒe nu fitifiti wɔwɔ nu sẽ ŋutɔ. Nufialagã Susan Rose-Ackerman, si nye nu fitifiti wɔwɔ ɖeɖe ɖa ŋuti numekula bibi aɖe ŋlɔ bena hafi woate ŋu aɖe kuxi sia ɖa la, “ele be woawɔ tɔtrɔ gãwo le dziɖuɖuwo ƒe asitsamɔnuwo me.” Togbɔ be edze abe womate ŋu awɔ naneke le nɔnɔmea ŋu o ene hã la, Biblia ka ɖe edzi na mí be menye ɖeko tɔtrɔ siwo lolo wu emawo anya wɔ o, ke eɖee fia hã be woava eme godoo.\nƉoe Ɖe Amewo Ɖoe Ɖe Amewo Dziɖuɖuwo Ƒe Nu Fitifiti Wɔwɔ Le Nu Gblẽm Ŋutɔ


NYATI SI LE AKPAA DZI Nya Vɔ̃wo Do Agbogbo!\nNYATI SI LE AKPAA DZI Nu Ka Tae Vɔ̃ Dzɔna Ðe Ame Nyuiwo Dzi?\nNYATI SI LE AKPAA DZI Nu Si Mawu Awɔ Tso Fukpekpe Ŋu\nTHE BIBLE CHANGES LIVES Afi Sia Afi Si Mayi La, Tu Nɔa Ŋunye Godoo\nAleke Wòle Be Nàhe Viwòwoe?\nÐe Nàte Ŋu Akpɔ Mawu Si Womekpɔna O La?\nÐe Dzɔdzɔmefɔkuwo Nye Tohehe Tso Mawu Gbɔa?\nGbetakpɔxɔ | July 2014\nGBE BUBU Afrikaans Albanian Amharic Arabic Armenian Aymara Azerbaijani Azerbaijani (Cyrillic) Bengali Bicol Bislama Bulgarian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Chitonga Chitumbuka Cibemba Croatian Czech Dangme Danish Dutch Efik Estonian Eŋlisi Eʋegbe Finnish Franse Ga Georgian German Greek Guarani Gujarati Haitian Creole Hebrew Hiligaynon Hindi Hungarian Igbo Iloko Indonesian Italian Japanese Kannada Kazakh Kikaonde Kikuyu Kiluba Kimbundu Kinyarwanda Kirghiz Kirundi Kisonge Kongo Korean Krio Lingala Lithuanian Luganda Luo Macedonian Malagasy Malay Malayalam Maltese Marathi Maya Mazatec (Huautla) Moore Myanmar Nepali Ngabere Norwegian Nyaneka Nzema Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tahitian Tamil Tatar Telugu Thai Tigrinya Tshiluba Tsonga Turkish Twi Ukrainian Umbundu Urdu Vietnamese Wayuunaiki Xhosa Yoruba Zande Zulu\nNYATI SI LE AKPAA DZI | NU KA TAE VƆ̃ DZƆNA ÐE AME NYUIWO DZI?\nEsi Yehowa Mawue * nye nuwo katã Wɔla kple ŋusẽkatãtɔ ta la, ame geɖe susuna be eya gbɔe nu vɔ̃ɖi ɖe sia ɖe kple nu siwo katã dzɔna le xexea me la tsona. Gake bu nya si Biblia gblɔ tso Mawu vavãa ŋu la ŋu kpɔ:\n“Yehowa enye dzɔdzɔetɔ le eƒe mɔwo katã me.”—Psalmo 145:17.\n“[Mawu] ƒe mɔwo katã dzɔ. Mawu nyateƒetɔ wònye, eye alakpa mele eme o, nuteƒewɔla kple dzɔdzɔetɔ wònye.”—5 Mose 32:4.\n“Yehowa ƒe dɔmetɔtrɔ sɔ gbɔ ŋutɔ, eye wòkpɔa nublanui na ame.”—Yakobo 5:11.\nMenye Mawue nana nu vɔ̃ɖiwo dzɔna o. Gake ɖe wòƒonɛ ɖe amewo nu be woawɔ nu vɔ̃ɖia? Kura o. Ŋɔŋlɔawo gblɔ be: “Ne ame aɖe le tetekpɔ me tom la, negagblɔ be: ‘Mawue le teyem kpɔ’ o.” Nu ka tae? Elabena “womate ŋu atsɔ nu vɔ̃ɖiwo ate Mawu kpɔ o, eye eya ŋutɔ hã metea ame aɖeke kpɔ o.” (Yakobo 1:13) Mawu metea ame aɖeke kpɔna alo ƒonɛ ɖe ame nu be wòawɔ nu gbegblẽ o. Menye Mawu gbɔe wòtsona be nu vɔ̃ɖiwo dzɔna o, eye meƒonɛ ɖe amewo nu hã be woawɔ nu baɖa o. Ekema ame kae nana nu vɔ̃ɖiwo dzɔna? Alo nu ka gbɔe wòtsona?\nSusu siwo tae amegbetɔwo kpea fu ɖo la dometɔ ɖeka dze le Biblia me nya siawo me: “Azãgbe kple nuɖiɖeame li na wo katã.” (Nyagblɔla 9:11) Ne afɔku adzɔ ɖe ame aɖe dzi alo madzɔ ɖe edzi o la, atso afi si amea le hafi afɔkua dzɔ la gbɔ. Ƒe 2,000 kloe ye nye esia la, Yesu Kristo ƒo nu tso xɔ kɔkɔ aɖe si mu dze ame 18 dzi woku la ŋu. (Luka 13:1-5) Menye ale si wonɔ agbee la tae xɔa mu dze wo dzi ɖo o; ɖeko wòva eme be wonɔ xɔ kɔkɔa te esime wòmu. Nyitsɔ laa la, anyigba ʋuʋu sesĩe le Haiti le January 2010 me; Haiti dziɖuɖua gblɔ be ame 300,000 sɔŋ ye ku. Menye ame si ƒomevi wonye tae woku ɖo o, ɖeko afɔkua ɖi ɖe wo. Dɔlélewo hã tea ŋu dzea ame sia ame dzi le vo me.\nNu ka tae Mawu mekpɔa ame nyuiwo ta be vɔ̃ nagadzɔ ɖe wo dzi o?\nAme aɖewo abia be: ‘Ðe Mawu mate ŋu axe mɔ ɖe afɔku dziŋɔ mawo nu hafi oa? Ðe mate ŋu akpɔ ame nyuiwo ta be vɔ̃ nagadzɔ ɖe wo dzi oa?’ Hafi Mawu nate ŋu ade asi nyawo me le mɔ siawo nu la, ele be wòanya do ŋgɔ be afɔkuawo gbɔna dzɔdzɔ ge. Togbɔ be ŋutete le Mawu si be wòanya nu si adzɔ le etsɔme hã la, nya si wòle be míabiae nye: Ðe Mawu wɔa ŋutete si le esi be wòanya nu si adzɔ le etsɔme la ŋu dɔ be yeatsɔ anya nu sia nua?—Yesaya 42:9.\nŊɔŋlɔawo gblɔ be: “Mía Mawu le dziƒo, nu sia nu, si dze eŋu la, wòwɔna.” (Psalmo 115:3) Nu si le vevie na Yehowa lae wòwɔna, ke mewɔa nu ɖe sia ɖe ko le esi ŋutetea le esi ta o. Esia nye nyateƒe le nu siwo wòtiana be yeanya do ŋgɔ hã gome. Le kpɔɖeŋu me, esi nu vlo wɔwɔ xɔ aƒe ɖe blemadu siwo nye Sodom kple Gomora me la, Mawu gblɔ na blemafofo Abraham be: “Maɖi ayi, ne makpɔ bena, nya, siwo katã sem mele le wo ŋuti la, le eme loo, alo mele eme o, ne manya.” (1 Mose 18:20, 21) Do ŋgɔ na esia la, Yehowa metso nya me be yeanya ale si gbegbe vɔ̃ɖinyenye xɔ aƒe ɖe du mawo mee o. Esia fia be menye nu sia nue Yehowa tiana be yeanya do ŋgɔ o. (1 Mose 22:12) Ke hã esia menye blibomademade alo gbɔdzɔgbɔdzɔ le Mawu gome kura o. Esi wònye be Mawu ƒe “nuwɔwɔ de blibo” ta la, ewɔa ŋutete si le esi be yeanya nu si adzɔ le etsɔme la ŋu dɔ le mɔ si ana eƒe tameɖoɖo nava eme la nu; mezia amegbetɔwo dzi gbeɖe be woanɔ agbe le mɔ aɖe nu o. * (5 Mose 32:4) Ekema aleke míaƒo nya tae? Kpuie ko la, ne Mawu kpɔe be ehiã ko hafi wòwɔa eƒe etsɔmenyanya ƒe ŋutetea ŋu dɔ.\nNu ka tae Mawu mekpɔa ame nyuiwo ta tso nu vlo wɔlawo si me o?\nAMEGBETƆWO GBƆE KUXIA TSOA?\nVɔ̃ɖinyenye si le edzi yim la ƒe fɔbubua le amegbetɔwo hã dzi. Bu ale si Biblia ɖɔ ale si wòdzɔnae be ame tea ŋu wɔa nu gbegblẽ la ŋu kpɔ. Egblɔ be: “Nu si tea ame sia ame kpɔ lae nye ye ŋutɔ ƒe nudzodzro si henɛ, eye wòblenɛ. Azɔ ne nudzodzro la fɔ fu la, edzia nu vɔ̃; eye ne nu vɔ̃ hã va tsi la, edzia ku.” (Yakobo 1:14, 15) Ne amewo ɖi kɔ na woƒe dzodzro vɔ̃wo alo ɖe mɔ dzodzro siawo ɖu wo dzi la, woakpɔ emetsonu gbegblẽawo godoo. (Romatɔwo 7:21-23) Tso blema ke la, amegbetɔwo wɔa nu dziŋɔwo eye esia hea fukpekpe manyagblɔwo vɛ. Gakpe ɖe eŋu la, ame vɔ̃ɖiwo tea ŋu kplɔa ame bubuwo dea nu gbegblẽ wɔwɔ me, si wɔnɛ be nu gbegblẽ wɔwɔ gadoa gã ɖe edzi.—Lododowo 1:10-16.\nAmegbetɔwo wɔa nu dziŋɔwo eye esia hea fukpekpe manyagblɔwo vɛ\nÐe wòle be Mawu naxe mɔ na amewo be woagawɔ nu vɔ̃ɖi oa? Bu ale si wòwɔ amegbetɔwoe ŋu kpɔ. Ŋɔŋlɔawo gblɔ be Mawu wɔ amegbetɔ ɖe eya ŋutɔ ƒe nɔnɔme nu. Eya ta ŋutete le amegbetɔwo si be woaɖe Mawu ƒe nɔnɔme nyuiwo afia. (1 Mose 1:26) Mawu na tiatiawɔwɔ ƒe ablɔɖe amegbetɔwo, eya ta woate ŋu atiae be yewoalɔ̃ Mawu ahawɔ nuteƒe nɛ, nenye be woyia edzi wɔa nu si sɔ le eŋkume. (5 Mose 30:19, 20) Ne Mawu ƒonɛ ɖe mía nu be míawɔ yeƒe didiwo dzi la, ɖe esia mafia be ele mɔ xem ɖe míaƒe tiatiawɔblɔɖea nu oa? Ðeko esia awɔe be amegbetɔwo nava nɔ abe mɔ̃ siwo ŋu wotrɔ asi le be woawɔ nu si tututu woɖo na wo la nuŋumabumabui ene. Nenema kee wòanɔ ne nyateƒee wònye be Kismet, alo dzɔgbesee ɖo nu sia nu si míewɔna kple nu sia nu si dzɔna ɖe mía dzi la ɖi. Ðe mele be míakpɔ dzidzɔ be Mawu de bubu mía ŋu esi wòɖe mɔ na mí be míawo ŋutɔwo míatia nu si míawɔ oa? Gake esia mefia be amegbetɔwo ƒe vodadawo kple nyametsotso gbegblẽ siwo wowɔna la me tsonuwo ayi edzi anɔ fu ɖem na ameƒomea tegbee o.\nKARMA ƑE SEA TAE MÍEKPEA FU ÐOA?\nNe èbia nya si dze le magazine sia ƒe ŋgɔgbekpaa dzi la Hindutɔ alo Buddhatɔ aɖe la, ɖewohĩ aɖo eŋu na wò ale: “Karma ƒe sea gbɔe wòtsona be vɔ̃ dzɔna ɖe ame nyuiwo dzi. Nu siwo wowɔ le agbe si wonɔ va yi me hafi gbugbɔgadzɔ la ƒe fetu xɔm wole.” *\nLe Karma ƒe nufiafiaa gome la, anyo be míanya nya si Biblia gblɔ tso ku ŋu. Le Eden bɔa me afi si wowɔ ame gbãtɔ, Adam, ɖo la, Wɔla la gblɔ nɛ be: “Ðu abɔmetiawo katã ƒe tsetse faa; ke ati, si na wodzea si nyui kple vɔ̃ la, mègaɖu eya ƒe tsetse aɖeke o; gbe si gbe nàɖu eƒe ɖe, ku ke nàku.” (1 Mose 2:16, 17) Ne ɖe Adam ɖo to Mawu eye mewɔ nu vɔ̃ o la, anye ne anɔ agbe tegbee hafi. Eya ta tomaɖomaɖo Mawu ƒe se ye he ku vɛ. Esi atsu kple asi gbãtɔa te vidzidzi la, “ku la kaka ɖe amewo katã dome.” (Romatɔwo 5:12) Eya ta eme kɔ be Ŋɔŋlɔawo gblɔ be ‘nu vɔ̃ ƒe fetue nye ku.’ (Romatɔwo 6:23) Biblia gblɔ hã be: “Ame si ku la, woɖee tso eƒe nu vɔ̃ me.” (Romatɔwo 6:7) Ne míagblɔe bubui la, efia be amewo meyia edzi kpea fu ɖe woƒe nu vɔ̃wo ta le ku megbe o.\nEgbea la, ame miliɔn geɖe gblɔna be Karma ƒe sea gbɔe amegbetɔwo ƒe fukpekpewo tsona. Ame si xɔ nufiafia sia dzi se la sea egɔme be ye kple ame bubuwo yewodze na fu siwo kpem yewole, eye metena ɖe edzi boo o. Gake nyateƒeae nye be le dzixɔse sia ƒe nya nu la, mɔkpɔkpɔ aɖeke meli be fukpekpe nu ava yi o. Woxɔe se be nu si ko gbɔ gbɔdzɔe ate ŋu atsoe nye be ame nanɔ agbe ɖɔʋu eye sidzedze tɔxɛ nasu esi ale be wòakpɔ ablɔɖe tso gbugbɔgadzɔ enuenu si me. Gake dzixɔse siawo to vovo sãa na nya si Biblia gblɔ. *\nNU SI KOŊ GBƆ KUXIA TSO!\nÐe nènya be Satana Abosam, si nye “xexea dzi ɖula,” la koŋ gbɔe fukpekpewo tsoa?—Yohanes 14:30\nKe hã menye amegbetɔwo koŋ gbɔe vɔ̃ɖinyenye tso o. Satana Abosam, si nye Mawu ƒe dɔla wɔnuteƒe tsã la “meli ke ɖe nyateƒe la me o” eye eyae na nu vɔ̃ va xexea me. (Yohanes 8:44) Ena amegbetɔwo dze aglã le Eden bɔa me. (1 Mose 3:1-5) Yesu Kristo yɔe be “vɔ̃ɖitɔ la” kple “xexea dzi ɖula.” (Mateo 6:13; Yohanes 14:30) Ame akpa gãtɔ dze Satana yome esi woɖoa to eƒe beble si nye be woagazɔ Yehowa ƒe mɔ dzɔdzɔeawo dzi o la ta. (1 Yohanes 2:15, 16) Biblia gblɔ le 1 Yohanes 5:19 be: “Xexe blibo la katã le vɔ̃ɖitɔ la ƒe ŋusẽ te.” Mawudɔla bubuwo hã va zu gbɔgbɔ vɔ̃wo eye wowɔ ɖeka kple Satana. Biblia gblɔ be Satana kple eƒe gbɔgbɔ vɔ̃wo “le anyigba dzi nɔlawo katã blem,” si wɔe be wodo “baba na anyigba.” (Nyaɖeɖefia 12:9, 12) Eya ta Satana Abosam koŋ dzie fukpekpe siwo vaa mía dzi la ƒe fɔbubua le.\nEme kɔ ƒãa be menye Mawu gbɔe vɔ̃ siwo dzɔna ɖe ame nyuiwo dzi la tsona o; eye menye eyae nana wokpea fu hã o. Ke boŋ edo ŋugbe be yeaɖe vɔ̃ɖinyenye ɖa keŋkeŋ, abe ale si wòdze le nyati si kplɔe ɖo me ene.\n^ mm. 3 Biblia na míenya be Mawu ƒe ŋkɔe nye Yehowa.\n^ mm. 11 Ne èdi be yeanya nu geɖe tso nu si tae Mawu ɖe mɔ nu vɔ̃ɖi wɔwɔ le edzi yim ŋu la, ke kpɔ agbalẽ si nye Nuka Tututue Nye Biblia ƒe Nufiafia? ƒe ta 11 lia. Yehowa Ðasefowoe tae.\n^ mm. 16 Ne èdi be yeaxlẽ nu tso Karma ƒe sea dzɔtsoƒe ŋu la, kpɔ agbalẽ gbadza si nye Nukae Dzɔna Ðe Mía Dzi ne Míeku? ƒe axa 8-12. Yehowa Ðasefowoe tae.\n^ mm. 18 Ne èdi be yeaxlẽ nu tso nu si Biblia fia ku ɖe nɔnɔme si me ame kukuwo le kple mɔkpɔkpɔ si li na ame siwo ku ŋu la, kpɔ Nuka Tututue Nye Biblia ƒe Nufiafia? ƒe ta 6 kple 7 lia.\nJuly 2014 | Nu Ka Tae Vɔ̃ Dzɔna Ðe Ame Nyuiwo Dzi?\nGBETAKPƆXƆ July 2014 | Nu Ka Tae Vɔ̃ Dzɔna Ðe Ame Nyuiwo Dzi?


Yesaya 37 | Biblia Le Internet Dzi | Xexe Yeye Gɔmeɖeɖe\nHizkiya di kpekpeɖeŋu tso Mawu gbɔ (1-7)\nSenakerib do ŋɔdzi na Yerusalem (8-13)\nHizkiya ƒe gbedodoɖa (14-20)\nYesaya gblɔ Mawu ƒe gbedeasi (21-35)\nMawudɔla wu Asiriatɔ 185,000 (36-38)\n37 Esi Fia Hizkiya se nya sia ko la, edze eƒe awuwo, eye wòta akpanya heva Yehowa ƒe aƒe la me.+ 2 Eye wòdɔ Eliyakim si nye aƒedzikpɔla* kple agbalẽŋlɔla Sebna kpakple nunɔlawo ƒe ame tsitsi siwo ta akpanya la, ɖo ɖe nyagblɔɖila Yesaya,+ Amoz vi la gbɔ. 3 Eye wogblɔ nɛ be: “Ale Hizkiya gblɔe nye esi, ‘Ŋkeke sia nye xaxa, mokaname* kple vlodoŋkeke; elabena viwo ɖo dzidzi me,* gake ŋusẽ meli woadzi wo o.+ 4 Ðewohĩ Yehowa wò Mawu ase Rabsake, ame si eƒe aƒetɔ Asiria-fia dɔ be wòava ɖe alɔme le Mawu gbagbe la ŋu la ƒe nyawo,+ eye wòabia akɔntae le nya siwo Yehowa wò Mawu se la ta. Eya ta do gbe ɖa+ ɖe ame susɔe siwo li la ta.’”+ 5 Eya ta Fia Hizkiya ƒe dɔlawo yi Yesaya gbɔ,+ 6 eye Yesaya gblɔ na wo be: “Nya si miagblɔ na miaƒe aƒetɔe nye esi, ‘Ale Yehowa gblɔe nye esi: “Mègavɔ̃+ le nya siwo nèse, siwo nye busunya siwo Asiria-fia+ ƒe dɔlawo gblɔ ɖe ŋunye la ta o. 7 Kpɔ ɖa, made susu aɖe tame nɛ,* eye wòase nya aɖe ahatrɔ ayi eya ŋutɔ ƒe anyigba dzi;+ eye mana wòatsi yi nu le eya ŋutɔ ƒe anyigba dzi.”’”+ 8 Esi Rabsake se be Asiria-fia ho dzo le Lakis la, etrɔ yi egbɔ eye wòkpɔ be enɔ aʋa wɔm kple Libna.+ 9 Azɔ Fia la se le Etiopia-fia Tirhaka ŋu be: “Eho va aʋa wɔ ge kpli wò.” Esi wòsee la, egadɔ amewo ɖo ɖe Hizkiya+ be: 10 “Ale miagblɔ na Yuda-fia Hizkiya ye nye esi: ‘Mègana wò Mawu si ŋu nèle ŋu ɖom ɖo la nable wò nànɔ gbɔgblɔm be, “Womatsɔ Yerusalem ade asi na Asiria-fia o.”+ 11 Kpɔ ɖa! Èse nu si Asiria-fiawo wɔ dukɔwo katã esi wotsrɔ̃ wo ɖikaa,+ ke ɖe woaɖe wò ya? 12 Ðe dukɔ siwo tɔgbuinyewo tsrɔ̃ la, ƒe mawuwo ɖe woa?+ Afi kae Gozan, Haran,+ Rezef kple Eden vi siwo le Tel-Asar la le? 13 Afi kae Hamat-fia, Arpad-fia kple du siwo nye Sefarvayim,+ Hena kple Iwa ƒe fiawo le?’” 14 Eye Hizkiya xɔ agbalẽawo le ame dɔdɔawo si eye wòxlẽe. Emegbe Hizkiya yi Yehowa ƒe aƒe la me hekeke agbalẽawo ɖe Yehowa ŋkume.+ 15 Eye Hizkiya do gbe ɖa na Yehowa+ be: 16 “Oo aʋakɔwo ƒe Yehowa,+ Israel ƒe Mawu, ame si bɔbɔ nɔ kerubiwo tame,* wò ɖeɖe koe nye Mawu vavã ɖe anyigbadzifiaɖuƒewo katã dzi. Wòe wɔ dziƒowo kple anyigba. 17 Oo Yehowa, ƒu to anyi ne nàsee!+ Yehowa, ʋu wò ŋkuwo ne nàkpɔ nu!+ Eye nàse nya siwo katã Senakerib gblɔ ɖo ɖa be yeatsɔ aɖe alɔme le Mawu gbagbe la ŋu.+ 18 Oo Yehowa, nyateƒee wònye be Asiria-fiawo tsrɔ̃ dukɔwo katã+ kple woawo ŋutɔwo ƒe dukɔ hã. 19 Eye wotɔ dzo woƒe mawuwo,+ elabena menye mawuwo wonye o, ke boŋ amegbetɔ ƒe asinudɔwɔwɔwo,+ ati kple kpe wonye. Eya tae wote ŋu tsrɔ̃ wo ɖo. 20 Ke azɔ, Yehowa mía Mawu, ɖe mí tso esi me, ne anyigbadzifiaɖuƒewo katã nadze sii be wò ɖeɖe koe nye Mawu, Oo Yehowa.”+ 21 Eye Yesaya, Amoz vi, ɖo gbedeasi sia ɖe Hizkiya be: “Ale Yehowa, Israel ƒe Mawu la, gblɔe nye esi, ‘Esi nèdo gbe ɖa nam le Asiria-fia Senakerib ŋu ta la,+ 22 nya si Yehowa gblɔ ɖe eŋue nye esi: “Zion ɖetugbui leaƒe do vlo wò, eko wò. Èna Yerusalem vinyɔnu ʋuʋu ta ɖe ŋuwò. 23 Ame ka ŋue nèɖe alɔme le+ hegblɔ busunya ɖo? Ame ka tae nèdo ɣli ɖo,+Eye ame ka ŋue nèfɔ mo dzi ɖo dadatɔe? Israel Ƒe Kɔkɔetɔ la ŋue!+ 24 Èto wò dɔlawo dzi ɖe alɔme le Yehowa+ ŋu be:‘Matsɔ nye aʋatasiaɖam gbogboawo,Ayi towo dzi,+Ayi Lebanon ƒe nutotroewo me. Malã eƒe sederti kɔkɔwo kple eƒe sesewu nyuitɔwo aƒu anyi. Mage ɖe eƒe kɔkɔƒe kekeake, eƒe ave dodowo me. 25 Maɖe vudo ahano tsi;Nye afɔƒome ana Egipte-tɔsisiwo* namie.’ 26 Mèsee oa? Nu siae meɖo be mawɔ tso blema ke. Meɖoe tso gbe aɖe gbe ke.+ Azɔ mana wòava eme.+ Be nàgbã du sesẽwo woazu glikpowo.+ 27 Wɔna avɔ le wo me nɔlawo ŋu;Dzika atso wo ƒo, eye ŋukpe alé wo. Woazu abe nu miemie le agble me kple gbe fẽwo ene,Abe xɔtagbe si ɣedzeƒeya fiã ene. 28 Menya wò anyinɔnɔ, wò dodo kple wò gbɔgbɔ,+Kple wò dzikudodo ɖe ŋunye nyuie,+ 29 Elabena wò dzikudodo ɖe ŋunye+ kple wò gbeɖeɖe la va ɖo to me nam.+ Eya ta made nye ga ŋɔti na wò kple nye numega nu na wò,+Eye makplɔ wò agbugbɔ to mɔ si nèto va la.” 30 “‘Esiae anye dzesi na wò:* Miaɖu nuku siwo mie le wo ɖokui si la ƒe tsetse le ƒe sia me, eye ne ƒe trɔ la, miaɖu esiwo gamie tso esiwo mie le wo ɖokui si la me; ke le ƒe etɔ̃lia me la, miaƒã nu aŋe nu, eye miade waingblewo aɖu wo me kutsetsewo.+ 31 Yuda ƒe aƒe la me tɔ siwo tsi agbe, siwo susɔ la,+ ato ke ayi to, eye woatse ku aɖo ta dzi. 32 Elabena ame susɔeawo ado tso Yerusalem, eye ame siwo tsi agbe la atso Zion To la dzi.+ Aʋakɔwo ƒe Yehowa ƒe dzonɔameme awɔ esia ade goe.+ 33 “‘Eya ta ale Yehowa gblɔ ɖe Asiria-fia ŋue nye esi:+ “Mava du sia me o,+Mada aŋutrɔ ɖeka pɛ hã ɖe eme oMatsɔ akpoxɔnu akpe kplii o,Eye maƒu kpo ɖe eŋu hã o.”’+ 34 ‘Agbugbɔ ato mɔ si wòto va;Mava du sia me o,’ Yehowa ye gblɔe. 35 ‘Maʋli du sia ta,+ eye maɖee le nye ŋutɔ+Kple nye subɔla David ta.’”+ 36 Eye Yehowa ƒe dɔla do yi ɖawu ame akpe alafa ɖeka blaenyi vɔ atɔ̃ le Asiriatɔwo ƒe asaɖa la me. Esi amewo fɔ ŋdi kanya la, ame kukuwo sɔŋ ko wokpɔ.+ 37 Eya ta Asiria-fia Senakerib trɔ dzo, eye wòyi ɖanɔ Niniwe.+ 38 Eye esi wòle ta dem agu le eƒe mawu Nisrok ƒe me* la, Adramelek kple Sarezer, siwo nye eya ŋutɔ viaŋutsuwo, wui kple yi,+ eye wosi yi Ararat-nyigba+ dzi. Eye via Esar-Hadon+ zu fia ɖe eteƒe.\n^ Alo, “dzudzu.”\n^ Egɔmeɖeɖe tẽe, “viwo ɖo keke vidzidɔnu ke.”\n^ Egɔmeɖeɖe tẽe, “made gbɔgbɔ aɖe eme.”\n^ Alo, “Nil ƒe alɔdzewo.”\n^ Efia, Hizkiya.\n^ Alo, “ƒe trɔ̃xɔ me.”


Dzɔdzɔmeŋutinunyala Akɔntanyala Aɖe Xɔ Mawu Dzi Se\nNyɔ! | November 2015\nGBE BUBU Afrikaans Albanian Amharic Arabic Armenian Bulgarian Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitumbuka Cibemba Croatian Czech Danish Dutch Estonian Eŋlisi Eʋegbe Fijian Finnish Franse Georgian German Greek Hebrew Hiligaynon Hungarian Iloko Indonesian Italian Japanese Khakass Kikaonde Kinyarwanda Kirghiz Kirundi Korean Latvian Lingala Lithuanian Luvale Macedonian Malagasy Maltese Myanmar Norwegian Polish Portuguese Romanian Russian Samoan Sepedi Serbian Serbian (Roman) Sesotho (Lesotho) Setswana Silozi Sinhala Slovak Slovenian Spanish Swahili Swahili (Congo) Swedish Tagalog Thai Tigrinya Tok Pisin Tsonga Turkish Twi Ukrainian Vietnamese Xhosa Zulu\nGBEBIABIA | NUFIALAGÃ GENE HWANG\nWodzi nufialagã Gene Hwang le ƒe 1950 me le Tainan, Taiwan, eye wònye nufialagã si fia akɔnta le yunivɛsiti aɖe le Taiwan kpɔ. Efia akɔnta kple ale si woawɔ numekuku tso nuwo ŋu le Amerika yunivɛsiti aɖe hã kpɔ. Hena ƒe geɖe la, eƒe agbalẽ siwo wòŋlɔ tso akɔntabubuwo ŋu la le esiwo amewo zãna wu la dome, eye egakpɔtɔ le akɔnta fiam. Esi wònye sɔhɛ la, exɔe se be nɔnɔmetɔtrɔ dzie agbe to va dzɔ. Gake eva trɔ susu emegbe. Nyɔ! talawo bia gbee tso eƒe dɔwo kple dzixɔsewo ŋu.\nNu kawoe wofia wò le ɖevime?\nWofiaa nu le suku si mede la be nɔnɔmetɔtrɔ dzie agbe to va dzɔ, gake ame aɖeke mete ŋu ɖe ale si agbea wɔ hafi dze egɔme me o. Esi dzinyelawo va zu Tao subɔsubɔha me tɔwo la, meva nɔ to ɖom woƒe subɔsubɔhakplɔlawo ƒe nufiafiawo eye mebiaa nya geɖe wo. Gake nye biabia ʋɛ aɖewo ŋu koe wote ŋu ɖo nam nyuie.\nAleke wòdzɔe be nèva zu akɔntanyala?\nEsime menɔ gɔmedzesuku la, akɔntasɔsrɔ̃ doa dzidzɔ nam. Esi meyi yunivɛsiti la, meyi akɔntasɔsrɔ̃ kple ale si woawɔ numekuku tso nuwo ŋu si doa dzidzɔ nam la dzi. Le gonyeme la, akɔnta si wobu wòkpɔ kuxi aɖe gbɔ la doa dzidzɔ nam.\nAleke wòdzɔe be nèva tsɔ ɖe le Biblia me nyawo me?\nLe ƒe 1978 me la, Yehowa Ðasefowo va te Biblia sɔsrɔ̃ kple srɔ̃nye Jinghuei, eye ɣeaɖewoɣi la mekpɔa gome le nusɔsrɔ̃a me. Míenɔ Amerika ɣemaɣi. Srɔ̃nye Jinghuei wu yunivɛsiti nu eye wòzu dzɔdzɔmeŋusẽwo ŋuti nunyalagã eye nye hã menɔ akɔntabubu srɔ̃m le yunivɛsiti aɖe le Indiana, Amerika.\nAleke nèbua Bibliae?\nNya si Biblia gblɔ tso ale si wotrɔ asi le anyigbaa ŋu be agbe nanya nɔ le edzi la wɔ dɔ ɖe dzinye. Togbɔ be ŋkeke ade siwo Mose Ƒe Agbalẽ Gbãtɔ gblɔ be wotsɔ wɔ nuwoe dze nu bɔbɔe hã la, susu le eme eye mele abe ale si blemaxotutuwo gblɔe ene o. * Togbɔ be ele alea hã la, hena ƒe geɖe la, nyemexɔe se be Wɔla aɖee wɔ nuwo o.\nNu ka tae wòsesẽ be nàxɔe ase be Wɔla aɖee wɔ nuwo?\nNe mexɔe se be Wɔla aɖee wɔ nuwo katã la, efia be megbe nu le nu si wofiam tso ɖevime gbɔ\nEma bia be mawɔ nyametsotso sesẽ aɖe. Ne mexɔe se be Wɔla aɖee wɔ nuwo katã la, efia be megbe nu le nu si wofiam tso ɖevime gbɔ, elabena Tao subɔsubɔha si me menɔ fiaa nu be Mawu ɖeka si nye Wɔla si wɔ nuwo katã aɖeke meli o.\nGake èva trɔ susu emegbe. Nu kae gbɔe wòtso?\nZi ale si meyi edzi le ŋugble dem tso ale si agbe dze egɔmee ŋu la, zi nenemae meva ka ɖe edzi be nu gbagbe gbãtɔ anya wɔ nuku ŋutɔ. Le kpɔɖeŋu me, enye nu sesẽ be nu gbagbe nadzi etɔgbi, eye hafi esia nadzɔ la ele be wòanɔ te ɖe nyatakaka siwo le eme siwo ŋu dɔ wòawɔ la dzi, eye ele be ɖoɖo aɖe hã nanɔ anyi si dzi wòazɔ ɖo adzi etɔgbia pɛpɛpɛ. Azɔ hã, nu gbagbevi suetɔ kekeake gɔ̃ hã hiã nu siwo awɔ dɔ le eme abe mɔ̃ ene hafi wòate ŋu awɔ lãmenugbagbevi yeye ƒe akpa vovovoawo, eye ele be ŋutete nanɔ eŋu be wòate ŋu afia mɔ dɔ siwo wòawɔ. Aleke lãmenugbagbevi ƒe dɔwɔwɔ si wɔ nuku alea la awɔ adzɔ le eɖokui si ne menye ame aɖekee wɔe o? Abe akɔntanyala ene la, mekpɔe be Wɔla aɖee wɔ nuwo. Elabena nu wɔnuku sia ƒe dɔwɔwɔ mate ŋu adzɔ le eɖokui si o.\nNu kae ʋã wò be nèva dzro Yehowa Ðasefowo ƒe nufiafiawo me nyuie?\nƔeaɖewoɣi mesrɔ̃a nu kple Yehowa Ðasefoawo gadzudzɔna. Ke le ƒe 1995 me la, mezɔ mɔ yi Taiwan, eye le afi ma la, medze dɔ vevie. Srɔ̃nye si le Amerika la ƒo ka na Yehowa Ðasefo siwo le Taiwan be woakpe ɖe ŋunye. Hafi woava ke ɖe ŋunye la menɔ kɔ aɖe dzi gake esi dɔnɔwo yɔ abatiawo katã dzi ta la, womekpɔ teƒe nam o; nu te ŋunye ŋutɔ. Ðasefoawo dometɔ ɖeka kplɔm yi amedzrodzeƒe be maɖi ɖe eme. Sẽ kple sẽ ko eva kpɔm ɖa, emegbe ekplɔm yi kɔ bubu aɖe dzi be woakpɔ gbɔnye.\nAle si wokpe ɖe ŋunye lɔlɔ̃tɔe la wɔ dɔ ɖe dzinye ŋutɔ, esia na mede ŋugble tso ale si Yehowa Ðasefowo nyo dɔme na nye ƒomea zi geɖe le mɔ vovovowo nu va yi la ŋu. Ðasefoawo ƒe xɔse na woto vovo. Eya ta mena wogadze Biblia sɔsrɔ̃ gɔme kplim. Le ƒe si kplɔe ɖo me la, wonyrɔm ɖe tsi me.\nÐe nu siwo ŋu nèkena ɖo le sukunusɔsrɔ̃a me la tsi tsitre ɖe wò xɔse yeyea ŋua?\nKura o! Le ƒe ʋɛ siwo va yi me la, mewɔ akɔntabubu aɖewo tsɔ kpe ɖe dzɔdzɔmeŋutinunyala siwo srɔ̃a nu tso ale si DNA wɔa dɔe ŋu la ŋu. Ale si DNA wɔa nyatakaka siwo le eme la ŋu dɔe kpe ɖe mía ŋu míegava se nu geɖe gɔme tso agbe ŋu—gɔmesese sia na Wɔlaa ƒe nunya wɔa nuku nam.\nÀte ŋu aƒo nu tso nunya ma ƒe kpɔɖeŋu aɖe ŋu na mía?\nNa míade ŋugble tso ale si nu gbagbewo dzinae ŋu kpɔ. Menye atsu kple nɔ ƒe gododo dzie nugbagbevi aɖewo abe amoeba ene tona hafi dzina o. Ne nugbagbevi sia di be yeadzi bubu la, ɖeko wòmana, eye wòwɔa nyatakaka siwo le eƒe DNA me la ƒe kɔpi ɖe esi dzim wòle la me. Gake le lãwo kple ati geɖe gome la, atsu kple nɔ ye doa go hafi wodzia bubu, eye esia wɔnɛ be nu si wodzina la nyia nɔnɔme aɖewo dome tsoa edzila eveawo gbɔ. Nu ka tae nu gbagbe siwo nye atsu kple nɔ ƒe gododo hafi adzi la wɔ nuku?\nNɔnɔmetɔtrɔ dzixɔselawo fiaa nu be nu gbagbe ƒe mama dzie nugbagbeviwo tona dzina hena ƒe gbogbo aɖe si ame aɖeke menya o, emegbe nu gbagbe siwo nye atsu kple nɔ ƒe gododo adzi bubu va dzɔ tso esia me, ɖe susu le numeɖeɖe sia mea? Elabena le atsu kple nɔ ƒe gododo hafi adzi ya gome la, ebia be atsu kple nɔ siwo le go dom la naɖo nyatakaka siwo le woƒe DNA me la ɖa sɔsɔe woava do go wo nɔewo azu nu ɖeka, eye ale si esia dzɔnae me ɖeɖe zua taɖui na dzɔdzɔmeŋutinunyala siwo xɔ nɔnɔmetɔtrɔ dzi se. Le nye susu nu la, ɖikeke aɖeke mele eme o be ale si nu gbagbe siwo nye atsu kple nɔ doa go hafi dzina la nye Mawu ƒe nunya si wɔ nuku.\n^ mm. 11 Àte ŋu axlẽ nu geɖe tso nya sia ŋu le agbalẽ si nye Was Life Created? (La vie a-t-elle été créée ?) me. Yehowa Ðasefowoe tae. Akpɔe le Internet dzi le jw.org.\nNuwɔwɔwo Ŋu Nya Siwo Woɣla Ðe Amewo\nÐe nu si Biblia gblɔ tso xexea me wɔwɔ ŋu la wɔ ɖeka kple nu siwo ŋu dzɔdzɔmeŋutinunyalawo ke ɖoa?\nAle Si Nu Gbagbewo Wɔ Va Dzɔ—Nyabiase Vevi Eveawo Me Dzodzro\nWò ŋutɔ ku nu me nàkpɔ be ŋuɖoɖo siwo nɔnɔmetɔtrɔdzixɔselawo nana ku ɖe ale si nu gbagbewo wɔ va dzɔ ŋu la nye nyateƒe mahã.\nÀdi be yeasrɔ̃ ale si yeaɖe nu si tae yexɔ Mawu dzi se la me kple kakaɖedzi geɖe wua? Kpɔ aɖaŋuɖoɖo siwo akpe ɖe ŋuwò ne ame aɖe tɔ gbe nu si tae nèxɔe se be Mawu li.\nƉoe Ɖe Amewo Ɖoe Ɖe Amewo Akɔntanyala Aɖe Ƒe Xɔse\nNYATI SI LE AKPAA DZI Ðe Subɔsubɔhawo Le Gbagbãma?\nAme Siwo Mekpɔa Nu O\nINTERVIEW Akɔntanyala Aɖe Ƒe Xɔse\nNU SI AKPE ÐE ƑOMEWO ŊU Ale Si Nàkafu Viwò\nNU SI BIBLIA GBLƆ Xexea Ƒe Nuwuwu\nWAS IT DESIGNED? Akɔntabubu Ƒe Ŋutete Si Le Atiwo Si\nNya Siwo Amewo Biana Edziedzi Tso Yehowa Ðasefowo Ŋu\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo NYƆ! Ðe Subɔsubɔhawo Le Gbagbãma?\nƉoe Ɖe Amewo Ɖoe Ɖe Amewo NYƆ! Ðe Subɔsubɔhawo Le Gbagbãma?\nÐe Subɔsubɔhawo Le Gbagbãma?\nNYƆ! Ðe Subɔsubɔhawo Le Gbagbãma?\nDzɔdzɔmeŋusẽŋununyala Aɖe Ƒe Xɔse\nNugbagbesueŋutinunyala Aɖe Ƒe Xɔse


GBE BUBU Albanian Amharic Bicol Bulgarian Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Czech Danish Dutch Estonian Eŋlisi Eʋegbe Franse German Hiligaynon Hungarian Igbo Indonesian Italian Japanese Korean Lithuanian Malagasy Malayalam Myanmar Norwegian Pangasinan Papiamento (Curaçao) Polish Portuguese Quechua (Bolivia) Romanian Samoan Sepedi Sesotho (Lesotho) Setswana Sinhala Slovak Slovenian Spanish Swahili Thai Tsonga Turkish Ukrainian Vietnamese\n5 Mose 10:12, 13\nNYAMETSOTSO wɔwɔ be woaɖo to alo womaɖo to o menɔa bɔbɔe ɣesiaɣi o. Tseɖuɖu koe amewo atsɔ aɖo to aƒetɔ si daa gbe ɖe ame gbɔ, alo esi ƒe nya me sẽ kpaɖii. Gake Yehowa Mawu ƒe subɔlawo ya ɖoa to eyama tso dzi me faa. Nu ka tae? Be míaɖo biabia sia ŋu la, na míadzro Mose ƒe nya siwo dze le 5 Mose 10:12, 13 me akpɔ. *\nEsi Mose di be yeaƒo nu tso Mawu ƒe nudidiwo ŋu kpuie la, ebia nya wɔdɔɖeamedzi sia be: “Nu ka dim Yehowa wò Mawu le tso asiwò?” (Kpukpui 12, NW) Mawu tɔ dzɔ be wòabia nu sia nu si wòdi la tso mía si. Nya lae nye be, eyae nye Aƒetɔ Dziɖulagã kple míaƒe agbe Dzɔƒe kple Ame si lénɛ ɖe te. (Psalmo 36:10; Yesaya 33:22) Yehowa tɔ dzɔ bliboe be wòabia tso mía si be míaɖo to ye. Ke hã, medina be míatsɔ dzizizi aɖo to ye o. Nu kae wòdi tso mía si? Be míanye “ame siwo tso dzi me ɖoa to.”—Romatɔwo 6:17.\nNu kae aʋã mí be míaɖo to Mawu tso dzi me faa? Mose he susu yi nu veviawo dometɔ ɖeka dzi esi wògblɔ be: “Nàvɔ̃ Yehowa, wò Mawu la.” * (Kpukpui 12) Esia menye dzidzi si aƒo ame le nuwɔna gbegblẽ me tsonuwo ta o, ke boŋ enye vɔvɔ̃ nyuitɔ, si nye bubu deto dede Mawu kple eƒe mɔwo ŋu. Ne vɔvɔ̃ nyuitɔ sia yɔ mía me fũu la, míadi be míawɔ naneke si madze Mawu ŋu o.\nGake, nu kae nye nu vevitɔ kekeake si wòle be wòaʋã mí be míaɖo to Mawu? Mose gblɔ be: “[Nàlɔ̃ Yehowa], eye nàsubɔ Yehowa, wò Mawu la, tso wò dzi blibo kple wò luʋɔ blibo me.” (Kpukpui 12) Lɔlɔ̃ na Mawu lɔ nu geɖe ɖe eme wu seselelãme dzro ko. Numekugbalẽ aɖe ɖe nu me be: “Ɣeaɖewoɣi la, Hebrigbe me nya siwo ɖɔa seselelãme la te ŋu kuna ɖe nu siwo seselelãmeawo ʋãa ame wòwɔna la hã ŋu.” Numekugbalẽ sia ke gblɔ be lɔlɔ̃ na Mawu fia “be woawɔ nu ɖe eŋu le lɔlɔ̃ me.” Ne míagblɔe bubui la, ne míelɔ̃ Mawu nyateƒe la, míawɔ nu le mɔ si míenya be adze eŋu la nu.—Lododowo 27:11.\nAfi kae wòle be míaɖo to Mawu ase ɖo? Mose gblɔ be: “Nàzɔ [Mawu ƒe] mɔwo katã dzi.” (Kpukpui 12) Yehowa di be míawɔ nu sia nu si yedi tso mía si. Ðe toɖoɖo bliboe alea aɖe vi na mía? Aɖe vi na mí godoo.\nToɖoɖo tso dzi me faa ahe yayra geɖewo vɛ na mí. Mose ŋlɔ be: “Nàwɔ Yehowa ƒe se . . . siwo megblɔ na wò egbe la dzi, bena wòanyo na wò.” (Kpukpui 13) Nyateƒee, Yehowa ƒe sewo katã—nu sia nu si wòdi tso mía si—dzi wɔwɔ ana eme nanyo na mí. Womagblẽ nu le mía ŋu gbeɖe o! Biblia gblɔ be: “Mawu nye lɔlɔ̃.” (1 Yohanes 4:8) Eya ta míaƒe nyonyo mavɔ tae eƒe seawo li ɖo. (Yesaya 48:17) Nu sia nu si Yehowa di tso mía si la dzi wɔwɔ akpɔ mía ta tso nuteɖeamedzi geɖe me fifia, eye wòana míava xɔ etsɔmeyayra mavɔwo le eƒe Fiaɖuƒedziɖuɖua te. *\nBe woaɖo to alo womaɖo to o—le nu siwo Yehowa di tso mía si gome la, nyametsotso ɖeka si me nunya le koe li. Toɖoɖo faa tso dzi blibo mee nyea nyuitɔ kekeake ɣesiaɣi. Nuteƒewɔwɔ alea nana míeva tena ɖe Yehowa, Mawu lɔ̃ame si dia nyui na mí ɣesiaɣi la ŋu geɖe wu.\n^ mm. 4 Togbɔ be blema Israel ye Mose gblɔ nya siawo na hã la, gɔmeɖose siwo le eme la yi na ame siwo katã di be Mawu nakpɔ ŋudzedze ɖe yewo ŋu egbea la hã.—Romatɔwo 15:4.\n^ mm. 6 Le Mose ƒe agbalẽ atɔ̃lia katã me la, Mose te gbe ɖe edzi be ele be mawuvɔvɔ̃ nanye gɔmeɖose vevi si wòle be wòfia mɔ Mawu subɔlawo le agbe me.—5 Mose 4:10; 6:13, 24; 8:6; 13:4; 31:12, 13.\n^ mm. 9 Kpɔ agbalẽ si nye Nuka Tututue Nye Biblia ƒe Nufiafia?, si Yehowa Ðasefowo ta la ƒe ta 3 lia, si nye “Nukae Nye Mawu ƒe Tameɖoɖo na Anyigba La?” hena numekɔkɔ bubuwo.\nƉoe Ɖe Amewo Ɖoe Ɖe Amewo Nu Kae Yehowa Di Tso Mía Si?\nw09 10/1 axa 10\nƉoe Ɖe Amewo Ɖoe Ɖe Amewo GBETAKPƆXƆ October 2009


2 Samuel 14 | Biblia Le Internet Dzi | Xexe Yeye Gɔmeɖeɖe\nYoab kple Tekoa nyɔnu la (1-17)\nDavid de dzesi Yoab ƒe aye la (18-20)\nWoɖe mɔ Absalom trɔ gbɔ (21-33)\n14 Ke Yoab, Zeruya vi+ kpɔe be fia la ƒe dzi trɔ ɖe Absalom ŋu.+ 2 Eya ta Yoab dɔ ame ɖo ɖe Tekoa+ woyi ɖakplɔ nyɔnu dzeaɖaŋu aɖe vɛ, eye wògblɔ nɛ be: “Meɖe kuku, wɔ abe ɖe nèle konyi fam ene ahata avɔ abe konyifala ene, eye mègasi ami o.+ Wɔ abe ame si le ame kuku aɖe fam ŋkeke geɖee nye esia ene. 3 Eye nàyi fia la gbɔ agblɔ nya sia nɛ.” Eye Yoab de nyaawo enu.* 4 Eya ta Tekoa nyɔnua va fia la gbɔ, eye wòbɔbɔ tsyɔ mo anyi hede ta agu gblɔ be: “Oo fia, xɔ nam!” 5 Eye fia la biae be: “Nya kae dzɔ ɖe dziwò?” Eɖo eŋu be: “Ahosie menye, elabena srɔ̃nye ku. 6 Ŋutsuvi eve le wò dɔlanyɔnu si, eye dzre dzɔ ɖe wo ame evea dome le gbe me. Ke xɔnametɔ aɖeke meli alé avu wo o, mlɔeba ɖeka da nu nɔvia ƒu anyi wòku. 7 Azɔ ƒome blibo la katã tso ɖe wò dɔlanyɔnu ŋu le gbɔgblɔm be, ‘Tsɔ ame si wu nɔvia la de asi, ne míawui ɖe nɔvia si wòwu la ƒe agbe* ta,+ ne ema afia be míatsrɔ̃ domenyila la gɔ̃ hã!’ Ale wole nye dzoka xɔxɔ si kpɔtɔ ɖi* la tsi ge, ale be ame aɖeke malé srɔ̃nye ƒe ŋkɔ ɖe te, alo ame aɖeke nasusɔ nɛ le anyigba dzi o.” 8 Eye fia la gblɔ na nyɔnua be: “Yi aƒewò me, eye made se le ŋutiwò.” 9 Eye Tekoa nyɔnu la gblɔ na fia la be: “Oo nye aƒetɔ fia, vodada la nenɔ nye kple fofonye ƒe aƒe la dzi, ke fia kple eƒe fiazikpui la meɖi fɔ aɖeke o.” 10 Fia la gblɔ kpee be: “Ne ame aɖe gagblɔ nya aɖe na wò la, ekema nàkplɔe vɛ nam; eye magaɖe fu na wò azɔ o.” 11 Ke egblɔ be: “Meɖe kuku, fia la neɖo ŋku Yehowa eƒe Mawu dzi, ne hlɔ̃biala+ la nagagblẽ nu ahatsrɔ̃ vinyeŋutsu la ɖa o.” Eɖo eŋu be: “Zi ale si Yehowa le agbe la,+ viwò la ƒe taɖa ɖeka hɔ̃ hã mage ɖe anyigba o.” 12 Nyɔnu la gblɔ nɛ be: “Meɖe kuku, na wò dɔlanyɔnu nagblɔ nya ɖeka na nye aƒetɔ fia la.” Eye wògblɔ be: “Ƒo nu!” 13 Eye nyɔnu la gblɔ be: “Ekema nu ka tae nèɖoe be yeawɔ nu sia tɔgbi atsɔ agblẽ nu le Mawu ƒe dukɔ la ŋu?+ Elabena esi fia ƒo nu alea la, fia la bu fɔ eɖokui le esi megbugbɔ via si wonya de gbe la gbɔe o ta.+ 14 Míele kuku ge godoo, eye míanɔ abe tsi si wokɔ ɖe anyigba, si womagate ŋu aku o la ene. Ke Mawu maɖe agbe* aɖeke ɖa o, eye wòbu nu siwo ta wòle be woagbugbɔ ame si wonya de gbe la gbɔe ŋu. 15 Esi dukɔ la le ŋɔdzi dom nam la, eya tae meva be magblɔ nya sia na nye aƒetɔ fia la. Eya tae wò dɔlanyɔnu la gblɔ be, ‘Maƒo nu kple fia la. Ðewohĩ fia la awɔ nu si biam eƒe dɔlanyɔnu le la nɛ. 16 Fia la aɖo to, eye wòaɖe eƒe dɔlanyɔnu tso ame si le didim be yeatsrɔ̃ nye kple vinyeŋutsuvi ɖekɛ la ɖa le domenyinu si Mawu tsɔ na mí gbɔ la si me.’+ 17 Eye dɔlanyɔnu la gblɔ be, ‘Nye aƒetɔ fia ƒe nya la nena gbɔdzɔem,’ elabena nye aƒetɔ fia le abe Mawu vavã la ƒe dɔla si dea vovo nyui kple vɔ̃ dome la ene. Yehowa wò Mawu nenɔ kpli wò.” 18 Eye fia la gblɔ na nyɔnua be: “Meɖe kuku, mègaɣla nya si mabia wò la ɖem o.” Nyɔnua ɖo eŋu be: “Meɖe kuku, nye aƒetɔ fia neƒo nu.” 19 Eye fia la gabiae be: “Menye Yoab ye gblɔ nya siawo de nuwò be nàva gblɔ oa?”+ Nyɔnua ɖo eŋu nɛ be: “Oo nye aƒetɔ fia, zi ale si nèle* agbe la, ele abe ale si tututu nye aƒetɔ fia gblɔe ene,* elabena wò dɔla Yoab ye de se nam, eye eyae tsɔ nya siawo katã de nu na wò dɔlanyɔnu la. 20 Wò dɔla Yoab ye wɔ nu sia, ne wòatsɔ atrɔ mo na nya la, ke nye aƒetɔ dze nunya abe Mawu vavã la ƒe dɔla ene, eye wònya nu sia nu si dzɔna le anyigba la dzi.” 21 Emegbe fia la gblɔ na Yoab be: “Enyo, mawɔe.+ Eya ta yi nàɖakplɔ ɖekakpui Absalom gbɔe.”+ 22 Ale Yoab bɔbɔ tsyɔ mo anyi, eye wòkafu fia la. Eye Yoab gagblɔ be: “Oo nye aƒetɔ fia, wò dɔla nyae egbea be, ève ye nu, elabena fia la wɔ nu si eƒe dɔla biae la nɛ.” 23 Ale Yoab tso hedze mɔ yi Gesur+ ɖakplɔ Absalom gbɔe va Yerusalem. 24 Ke fia la gblɔ be: “Netrɔ yi eƒe me, megava kpɔ nye ŋkume o.” Eya ta Absalom yi eƒe me, eye mekpɔ fia la ŋkume o. 25 Ke ame aɖeke medze ɖeka de Absalom nu le Israel blibo la katã o, ale be wokafunɛ ŋutɔ. Dzuƒe aɖeke mele eŋu tso eƒe afɔƒome va se ɖe eƒe dzodome o. 26 Ne ƒe trɔ la, ekoa ta elabena ɖa la nɔa ekpem. Eƒe taɖa ƒe kpekpeme dea sekel alafa eve,* le fia ƒe nudakpe nu.* 27 Wodzi ŋutsuvi etɔ̃+ kple nyɔnuvi ɖeka, si ŋkɔe nye Tamar, na Absalom. Eye nyɔnuvi la dze tugbe ŋutɔ. 28 Absalom nɔ Yerusalem ƒe eve sɔŋ, gake mekpɔ fia la ŋkume o.+ 29 Eya ta Absalom dɔ ame ɖo ɖe Yoab, be yeadɔe ɖo ɖe fia la gbɔ, ke egbe be yemava egbɔ o. Egadɔ ame ɖo ɖee zi evelia, ke egbe vava. 30 Mlɔeba egblɔ na eƒe subɔviwo be: “Yoab ƒe anyigba aɖe le tɔnye xa, eye ƒo le afi ma nɛ. Miyi ɖatɔ dzoe.” Eya ta Absalom ƒe subɔviwo tɔ dzo anyigba la. 31 Eye Yoab tso yi Absalom ƒe me ɖabiae be: “Nu ka tae wò subɔviwo tɔ dzo nye anyigba la?” 32 Absalom ɖo eŋu na Yoab be: “Kpɔ ɖa, medɔ ame ɖe wò be: ‘Va, ne madɔ wò ɖe fia la gbɔ nàgblɔ be, “Nu ka tae metso Gesur va?+ Ne ɖe metsi afi ma la, ne enyo nam wu. Eya ta na makpɔ fia la ŋkume, eye ne vodada aɖe le ŋunye la, ekema newum.”’” 33 Eya ta Yoab yi fia la gbɔ ɖagblɔe nɛ. Eye wòyɔ Absalom, eye wòva fia la gbɔ hebɔbɔ tsyɔ mo anyi ɖe fia la ŋkume. Eye fia la gbugbɔ nu na Absalom.+\n^ Alo, “gblɔ nya si nyɔnua agblɔ la nɛ.”\n^ Efia, domenyila mamlɛtɔ.\n^ Alo, “ame aɖeke mate ŋu adze ɖe ɖusi alo mia me le nya siwo katã nye aƒetɔ fia gblɔ me o.”\n^ Anɔ kilogram 2.3. Kpɔ Megbenyawo B14.\n^ Esia nye nudakpe si dzi woda asi ɖo si nɔa fiaƒeme, alo “fiaƒeme” sekel si toa vovo na esi wozãna.


GBE BUBU Afrikaans Albanian Amharic Arabic Armenian Azerbaijani Azerbaijani (Cyrillic) Bengali Bislama Bulgarian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitumbuka Chiyao Cibemba Croatian Czech Danish Dutch Efik Estonian Eŋlisi Eʋegbe Fijian Finnish Franse Georgian German Greek Gujarati Hebrew Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikaonde Kinyarwanda Kirghiz Kirundi Korean Latvian Lingala Lithuanian Luganda Luvale Macedonian Malagasy Malayalam Maltese Marathi Myanmar Ndebele (Zimbabwe) Nepali Norwegian Oromo Pangasinan Polish Portuguese Punjabi Romanian Russian Samoan Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Swahili Swahili (Congo) Swedish Tagalog Tamil Tatar Telugu Tetun Dili Thai Tigrinya Tok Pisin Tsonga Turkish Twi Ukrainian Vietnamese Waray-Waray Wolaita Xhosa Yoruba Zulu\nMENYE kesinɔtɔ alo ŋusẽtɔe wònye o. Aƒe menɔ eya ŋutɔ gɔ̃ hã si o. Ke hã eƒe nufiafiawo kpɔ ŋusẽ ɖe ame miliɔn geɖe dzi. Gake ɖe Yesu Kristo nɔ anyi kpɔ ŋutɔŋutɔa? Nya kae agbalẽnyala siwo li egbea kple esiwo nɔ anyi le blema gblɔ?\nMichael Grant, si nye ŋutinyaŋlɔla kple ame si nya nu tso blematɔwo ƒe ŋkuʋuʋu ŋu gblɔ be: “Ne míatsɔ ŋku si míetsɔ kpɔa blemanuŋlɔɖi siwo me ŋutinyawo le eye míekea ɖi trɔ̃subɔla gbogbo aɖewo ƒe anyinɔnɔ o la ke kpɔ Nubabla Yeyea la ekema míate ŋu agbe be Yesu nɔ anyi kpɔ o.”\nRudolf Bultmann, si nye nufialagã si srɔ̃ nu tso Nubabla Yeyea ŋu gblɔ be: “Kpeɖodzi mele ɖi si kem amewo le tso Yesu ƒe anyinɔnɔ ŋu la ŋu o, eye mehiã be woaku nu me tso eŋu hã o. Ame siwo ƒe susu le te la dometɔ aɖeke make ɖi be Yesue nye ame gbãtɔ si ɖo ƒuƒoƒo aɖe si nɔ anyi le blema Palestina nuto me, si nye Kristotɔwo la anyi o.”\nWill Durant, si nye ŋutinyaŋlɔla, agbalẽŋlɔla kple xexemenunyala gblɔ be: “Be woagblɔ be ame tsɛ aɖewo [Nyanyuigbalẽa ŋlɔlawo] siwo nɔ anyi le dzidzime ɖeka aɖe me naŋlɔ nu tso ame aɖe si ƒe agbenɔnɔ kpɔ ŋusẽ nyui ɖe amewo dzi, ame si ƒe agbe nyui nɔnɔ de ŋgɔ hedea dzi ƒo na amegbetɔwo be woalé nɔvisi alea la, ke anye nukunu gã si lolo wu ɖe sia ɖe si ŋu nya woŋlɔ ɖe Nyanyuigbalẽawo me.”\nAlbert Einstein, si nye Yudatɔ dzɔdzɔmeŋusẽŋununyala si wodzi le Germany gblɔ be: “Yudatɔ menye gake Nazaretetɔ la ƒe nu doa dzidzɔ nam ale gbegbe.” Esi wobiae be esusu be Yesu nɔ anyi kpɔ hã la, eɖo eŋu be: “Ɛ̃! Ame sia ame si axlẽ Nyanyuigbalẽawo la akpɔ ame si Yesu nye adze sii enumake. Eƒe amenyenye dze le nya ɖe sia ɖe kloe me. Ne glimeme aɖee wònye la, manɔ alea o.”\n“Ame sia ame si axlẽ Nyanyuigbalẽawo la akpɔ ame si Yesu nye adze sii enumake.”—Albert Einstein\nNU KAE ŊUTINYAWO GBLƆ?\nMíakpɔ Yesu ƒe agbenɔnɔ kple subɔsubɔdɔ ŋuti nya si woŋlɔ ɖi tsitotsito la le Biblia-gbalẽ siwo nye Nyanyuigbalẽawo me—woawoe nye Mateo, Marko, Luka kple Yohanes. Wotsɔ agbalẽawo ŋlɔlawo ƒe ŋkɔwo na agbalẽawo. Tsɔ kpe ɖe eŋu la, ame gbogbo aɖewo siwo menye Kristotɔwo o le blema hã ƒo nu tso Yesu ŋu.\n(Ƒe 56-120 K.Ŋ., alo Kristotɔwo Ŋɔli lɔƒo) Wobu Tacitus be enye blema Romatɔwo ƒe ŋutinyaŋlɔla gãtɔwo dometɔ ɖeka. Eƒe nuŋlɔɖiwo dze egɔme tso Roma Fiaɖuƒea ƒe dziɖuɣi ƒe ƒe 14 K.Ŋ. va ɖo 68 K.Ŋ. (Yesu ku le ƒe 33 K.Ŋ.) Tacitus ŋlɔ bena esi dzo gã aɖe fiã Roma le ƒe 64 K.Ŋ. la, Wosusu be Fiagã Nero gbɔe wòtso. Gake Tacitus ŋlɔ bena, Nero tsò Kristotɔwo nu be woawo gbɔe wòtso “ale be woatsi wobewobea nu.” Tacitus gagblɔ be: “Le Tiberio ƒe dziɖuɣi la, Pontio Pilato tso kufia na Kristus, ame si to [Kristotɔnyenye] vɛ eye wowui.”—Annals, XV, 44.\n(Ƒe 69 megbe va ɖo 122 K.Ŋ. lɔƒo) Le agbalẽ si nye Kaisarowo Ƒe Agbenɔnɔ si Romatɔwo ƒe ŋutinyaŋlɔla sia ŋlɔ me la, eƒo nu tso nu siwo dzɔ le Roma fiagã 11 gbãtɔwo ƒe dziɖuɣi la ŋu. Agbalẽa ƒe akpa si ƒo nu tso Klaudio ŋu la ƒo nu tso nyahehe aɖe si anya ku ɖe Yesu ŋu si he ʋunyaʋunya de Yudatɔwo dome le Roma la ŋu. (Dɔwɔwɔwo 18:2) Aƒetɔ Suetonius ŋlɔ be: “Esi Krestus [Kristus] dea nyaʋiʋli Yudatɔwo dome ɣeawokatãɣi ta la, Klaudio nya wo le Roma.” (The Deified Claudius, XXV, 4) Togbɔ be Suetonius tsò Yesu nu vodadatɔe be eyae nɔ zitɔtɔa dem ameawo dome hã la, meke ɖi Yesu ƒe anyinɔnɔ o.\n(Ƒe 61-113 K.Ŋ. lɔƒo) Romatɔwo ƒe agbalẽŋlɔla sia si nye Bithynia (egbegbe Turkey) nutoa dzi kpɔla ŋlɔ agbalẽ ɖo ɖe Roma Fiagã Trajan tso ale si woatu nu kple Kristotɔ siwo le nuto ma me ŋu. Pliny gblɔ be yedze agbagba zi Kristotɔwo dzi be woagbe nu le woƒe dzixɔsewo gbɔ, eye yewua ame siwo gbe asiɖeɖe le woƒe dzixɔsewo ŋu. Egblɔ be: ‘Ame siwo gbena be menye Kristotɔwoe yewonye o siwo gblɔa nya siwo megblɔna tsɔ kafua trɔ̃wo ɖe yonyeme, eye wodea bubu wò kpetataa ŋu eye wogbea nu le Kristo gbɔ la, woawo ŋue meɖea asi le.’—Pliny—Letters, Book X, XCVI.\n(Ƒe 37-100 K.Ŋ. lɔƒo) Yudatɔwo ƒe nunɔla kple ŋutinyaŋlɔla sia gblɔ be Ana, si nye Yudatɔwo ƒe nunɔlagã tsã si gakpɔ ŋusẽ le dunyahenyawo me la “ƒo Sanhedrin [Yudatɔwo ƒe Ʋɔnudrɔ̃ƒe Kɔkɔtɔ] la ƒe ʋɔnudrɔ̃lawo nu ƒu, eye wòna wokplɔ ŋutsu aɖe si ŋkɔe nye Yakobo, Yesu si woyɔna be Kristo la nɔvi va wo ŋkume.”—Jewish Antiquities, XX, 200.\nTalmud la, si nye Yudatɔwo ƒe rabiwo ƒe se siwo wogblɔ kple nu siwo nu woƒo ƒu tso ƒe alafa etɔ̃lia va se ɖe alafa adelia Kristotɔwo Ŋɔli la ɖee fia be Yesu ƒe futɔwo gɔ̃ hã lɔ̃ ɖe edzi be enɔ anyi kpɔ. Agbalẽa ƒe akpa aɖe gblɔ be: “Le Ŋutitotoŋkekenyuia ɖuɣi la, wohe Yeshu [Yesu] Nazaretetɔ la ɖe ati ŋu;” eye ŋutinyawo ɖo kpe esia dzi. (Babilontɔwo Ƒe Talmud, Sanhedrin 43a, Munich Blemasinuŋɔŋlɔgbalẽ; kpɔ Yohanes 19:14-16.) Agbalẽa ƒe akpa bubu gblɔ be: “Megadzɔ be míadzi vi aɖe alo sukuvi aɖe si ava do ŋukpe eɖokui le gaglãgbe abe Nazaretetɔ,” si nye dzesideŋkɔ si woyɔna na Yesu la ene o.—Babilontɔwo Ƒe Talmud, Berakoth 17b, etenuŋɔŋlɔ, Munich blemasinuŋɔŋlɔgbalẽ; kpɔ Luke 18:37.\nBIBLIA ME KPEÐODZIWO\nNyanyuigbalẽawo ƒo nu tso Yesu ƒe agbenɔnɔ kple eƒe subɔsubɔdɔa ŋu hekpe ɖe amewo, teƒewo kple ɣeyiɣiwo ŋu tsitotsito, eye esiawo nyea ŋutinya si nye nyateƒe ƒe dzesi. Eƒe kpɔɖeŋu aɖe le Luka 3:1, 2 si kpe ɖe mía ŋu míenya ɣeyiɣi si tututu ame si woyɔ be Yohanes Amenyrɔɖetsimela, ame si ta mɔ na Yesu la dze eƒe dɔwo gɔme.\nLuka gblɔ be: “Le Kaisaro Tiberio ƒe fiaɖuɖu ƒe ƒe wuiatɔ̃lia me, esime Pontio Pilato nye nutodziɖula le Yudea, eye Herodes nye Galilea nutoa dzi ɖula, nɔvia Filipo nye Iturea kple Trakoniti nutoawo dzi ɖula, eye Lisania nye Abilene nutoa dzi ɖula, le Kayafa kple nunɔlagã Ana ŋɔli la, Mawu ƒe gbe va na Yohanes, Zakariya vi, le gbedadaƒo.” Ale si wòƒo nu tso ame siawo ŋu tsitotsito le ɖoɖo nu kpe ɖe mía ŋu míenya be “Mawu ƒe gbe va na Yohanes” le ƒe 29 K.Ŋ.\nŊutinyaŋlɔlawo nya dziɖula adre siawo siwo ŋkɔ Luka yɔ la nyuie. Wogblɔ be ɣeaɖeɣi la ɖikelawo ke ɖi le Pontio Pilato kple Lisania ƒe anyinɔnɔ ŋu. Gake ame siawo tre dzodzo na ʋu gã. Wova ke ɖe blemanuŋɔŋlɔ aɖewo siwo dzi dziɖula eve siawo ƒe ŋkɔwo dze le la ŋu si ɖo kpe Luka ƒe nuŋlɔɖia ƒe nyateƒenyenye dzi. *\nYesu fia nu amewo tso Mawu Fiaɖuƒea si nye xexea me katã ƒe dziɖuɖu ŋu\nYesu ƒe anyinɔnɔ le vevie elabena eƒe nufiafiawo ɖea vi. Le kpɔɖeŋu me, Yesu fia ale si amewo anɔ agbe akpɔ dzidzɔ kple dzidzeme la wo. * Azɔ hã, edo ŋugbe be ɣeyiɣi aɖe ava si me amegbetɔwo anɔ agbe le ŋutifafa kple dedienɔnɔ me, eye woawɔ ɖeka le xexea me katã ƒe dziɖuɖu si nye ‘Mawu Fiaɖuƒea’ te.—Luka 4:43.\nDzesideŋkɔ “Mawu Fiaɖuƒe” la sɔ elabena Mawu ƒe dziɖuɖu sia aɖu anyigba bliboa dzi. (Nyaɖeɖefia 11:15) Yesu na nya sia me kɔ esi wògblɔ le eƒe kpɔɖeŋugbedodoɖaa me be: “Mía Fofo si le dziƒowo, . . . wò Fiaɖuƒe nava. Wò lɔlɔ̃nu nava eme le anyigba dzi.” (Mateo 6:9, 10) Nu kae Fiaɖuƒea awɔ na amegbetɔwo? De ŋugble tso nya siwo gbɔna ŋu kpɔ:\nAʋawɔwɔ kple dukɔmeviwo ƒe masɔmasɔwo nu ayi.—Psalmo 46:8-11.\nNu vɔ̃ɖi wɔwɔ, siwo dome ŋukeklẽ kple ametafatafa le nu ayi tegbee eye ame siwo mevɔ̃a Mawu o hã nu ayi.—Psalmo 37:10, 11.\nFiaɖuƒea teviwo awɔ dɔ gbagbe siwo aɖe vi na wo.—Yesaya 65:21, 22.\nAnyigbaa aɖɔ ɖo eye wòawɔ nu ale be nuɖuɖu nabɔ.—Psalmo 72:16; Yesaya 11:9.\nAme aɖewo abu ŋugbedodo siawo nya dzodzrowo. Ke ɖe menye nu dzodzro be woaɖo ŋu ɖe amegbetɔwo ƒe agbagbadzedzewo ŋu oa? Bu nya sia ŋu kpɔ: Togbɔ be woyi ŋgɔ ŋutɔ le Agbalẽsrɔ̃nyawo, dzɔdzɔmeŋutinunya kple mɔ̃ɖaŋununya me hã la, ame miliɔn gbogbo aɖewo tsia dzi elabena womenya nu si adzɔ le etsɔme o. Eye gbe sia gbe la míekpɔnɛ be ganyawo kple dunyahenyawo le gbegblẽm ɖe edzi eye subɔsubɔhawo ƒe ameteteɖeanyi, ŋukeklẽ kple nu fitifiti wɔwɔ hã le dzidzim ɖe edzi. Nyateƒeae nye be amegbetɔwo ƒe dziɖuɖu do kpo nu keŋkeŋ!—Nyagblɔla 8:9.\nÐe nu siwo me míedzro la meɖo kpe edzi be Yesu nɔ anyi kpɔ oa? * Wogblɔ le 2 Korintotɔwo 1:19, 20 be: “Aleke gbegbee Mawu ƒe ŋugbedodowo ɖasɔ gbɔe o, wo katã nye “ɛ̃” to [Kristo] dzi.”\n^ mm. 23 Woke ɖe nuŋɔŋlɔ aɖe si dzi “nutodziɖula” si ŋkɔe nye Lisania ƒe ŋkɔ le la ŋu. (Luka 3:1) Eɖu Abilene nutoa dzi le ɣeyiɣi si tututu ŋu Luka ƒo nu tsoe la me.\n^ mm. 25 Míakpɔ Yesu ƒe nufiafiawo ƒe kpɔɖeŋu nyui aɖe le Mateo ta 5 va se ɖe 7, si woyɔna zi geɖe be Todzimawunya la me.\n^ mm. 32 Àte ŋu axlẽ nu geɖe tso Yesu kple eƒe nufiafiawo ŋu le internet dzi le www.jw.org eye nàyi BIBLIA ME BIABIAWO ƑE ŊUÐOÐOWO.\nNu kawoe ɖo kpe edzi be nya si Nyanyuigbalẽawo gblɔ tso Yesu ŋu la nye nyateƒe?


AGBALẼ si nye The Mighty Aztecs gblɔ be: “Ku mee agbe dzɔ tso—dzixɔse siae le Aztektɔwo, ame siwo tsɔa ame gbogbo aɖewo saa vɔe le Mexico kple Titina Amerika, la si.” Agbalẽa yi edzi be: “Esi fiaɖuƒea va nɔ ta kekem la, wodze agbagba be yewoato amegbetɔwo tsɔtsɔ sa vɔe dzi ana kakaɖedzi nasu fiaɖuƒea me tɔ siwo bu mɔkpɔkpɔ la si.” Numekugbalẽ bubu gblɔ be ame siwo gbegbe Aztektɔwo tsɔna saa vɔe ƒe sia ƒe la de 20,000 sɔŋ.\nLe ŋutinya katã me la, vɔvɔ̃ kple kakaɖedzimanɔamesi alo fɔɖiɖi ƒe seselelãme kple nuxaxa vevie na amewo saa vɔ ƒomevi vovovowo na woƒe mawuwo. To vovo na esiawo la, Biblia ɖee fia be Mawu ŋusẽkatãtɔ, Yehowa, wɔ ɖoɖo ɖe vɔsa ƒomevi aɖewo ŋu. Eya ta esɔ be míabia be: Vɔsa kawo ƒomevie dzea Mawu ŋu? Eye ɖe wòle be nunanawo kple vɔsawo nanye tadedeagu ƒe akpa aɖe egbea?\nNunanawo Kple Vɔsawo Le Tadedeagu Vavãtɔ Me\nEsi Yehowa ɖo Israel dukɔa anyi la, ena mɔfiame aɖewo koŋ ku ɖe ale si wòdi be Israel viawo nasubɔ ye la ŋu, eye esia lɔ nunanawo kple vɔsawo hã ɖe eme. (Mose IV, ta 28 kple 29) Nunana siawo dometɔ aɖewo nyea agblemenukuwo; eye bubuwo nyea lãwo, abe nyitsuwo, alẽwo, gbɔ̃wo, ahɔnɛwo, kple akpakpawo ene, tsɔtsɔ sa vɔe. (Mose III, 1:3, 5, 10, 14; 23:10-18; Mose IV, 15:1-7; 28:7) Wowɔa numevɔsawo, siwo wotɔa dzo wofiãna keŋkeŋ hã. (Mose II, 29:38-42) Wowɔa akpedavɔsawo hã, eye ame siwo tsɔ vɔsanuawo vɛ ŋutɔ hã ɖua nu siwo wotsɔ sa vɔe na Mawu la ƒe ɖe.—Mose III, 19:5-8.\nNunana kple vɔsa siwo katã Israel viwo wɔ na Mawu le Mose Ƒe Sea te la nye mɔ si dzi woto subɔ Mawu heɖee fia be yewolɔ̃ ɖe edzi be eyae nye xexea katã ƒe Dziɖulagã. Israel viawo to vɔsa mawo dzi ɖe woƒe ŋudzedzekpɔkpɔ fia Yehowa le ale si wòyra wo hekpɔ wo tae la ta, eye esia na Mawu tsɔ woƒe nu vɔ̃wo ke wo. Zi ale si woyi edzi wɔ ɖe Yehowa ƒe nudidiwo dzi nuteƒewɔwɔtɔe la, Yehowa yra wo geɖe.—Lododowo 3:9, 10.\nNu si nɔ vevie na Yehowae nye ale si ame siwo nɔ vɔsanuawo tsɔm vɛ la nɔa agbee. Yehowa gblɔ to eƒe nyagblɔɖila Hosea dzi be: “Lɔlɔ̃ ƒe nu dze ŋunye wu akpedavɔsa, eye sidzedze Mawu dze ŋunye wu numevɔsa.” (Hosea 6:6) Eya ta esime dukɔa va trɔ megbe de tadedeagu vavãtɔa, eye woƒo wo ɖokui ɖe hadzegbenɔnɔ me hekɔ ame maɖifɔwo ƒe ʋu ɖi la, asixɔxɔ aɖeke megava nɔ vɔ siwo wosana le Yehowa ƒe vɔsamlekpuia dzi la ŋu o. Susu ma tae Yehowa to Yesaya dzi gblɔ na Israel dukɔa be: “Nuka miaƒe akpedavɔsa gbogboawo awɔ nam? Agbowo ƒe numevɔsa kple nyivi damiwo ƒe ami ti kɔ nam, eye nyiwo, alẽviwo kple gbɔ̃tsuwo ƒe ʋu medzea ŋunye o.”—Yesaya 1:11.\n‘Nu Si Ŋu Nyemede Se Na Wo Le O’\nKanaantɔwo ya wɔ nu si to vovo tso Israel viwo tɔa gbɔ kura, wotsɔa wo viwo nɔa vɔ sam na woƒe mawuwo, siwo dome Amonitɔwo ƒe mawu Molex, si wogayɔna be Milkom alo Molox, hã le. (Fiawo I, 11:5, 7, 33; Dɔwɔwɔwo 7:43) Agbalẽ si nye Halley’s Bible Handbook gblɔ be: “Kanaantɔwo nɔa gbɔdɔdɔ ƒe agbe gbegblẽ le woƒe mawuwo ŋku me, wònyea woƒe subɔsubɔkɔnu, eye wowua woƒe ŋgɔgbeviwo tsɔ saa vɔe na mawu mawo ke.”\nÐe nuwɔna mawo dze Yehowa Mawu ŋua? Kuraa o. Esime Israel viwo sɔ gbe hena gege ɖe Kanaan nyigbaa dzi la, Yehowa de se na wo, abe ale si woŋlɔe ɖe Mose III, 20:2, 3 ene be: “Gblɔ na Israel-viwo be: Ne Israel-viwo dometɔ aɖe alo amedzro, si le Israel la, tsɔ via na Molex la, woawui, anyigbadzitɔwo naƒu kpee wòaku. Maɖe ŋku atɔ ame la, eye matsrɔ̃e ɖa le eƒe dukɔ la dome, elabena etsɔ via na Molex, bena wòado ŋunyɔ nye ŋkɔ kɔkɔe la.”\nTogbɔ be edze abe nu si mate ŋu adzɔ o ene hã la, Israel vi siwo tra ɖa le tadedeagu vavãtɔa ŋu la va ƒo wo ɖokui ɖe gbɔgbɔ vɔ̃wo subɔsubɔ ƒe nuwɔna sia si nye wo viwo tsɔtsɔ sa vɔ na alakpamawuwo la me. Psalmo 106:35-38 gblɔ tso woƒe nuwɔna sia ŋu be: “Wotsaka kple dukɔwo, eye wosrɔ̃ woƒe nuwɔwɔwo. Wosubɔ woƒe legbawo, eye wotrɔ zu mɔ̃ na wo. Eye wotsɔ woƒe ŋutsuviwo kple woƒe nyɔnuviwo sa vɔ na gbetsiwo. Wokɔ ʋu maɖifɔ ɖi, si nye woƒe ŋutsuvi kple woƒe nyɔnuvi, siwo wotsɔ sa vɔ na Kanaan-legbawo la, ƒe ʋu, ale be wotsɔ hlɔ̃dodo gblẽ kɔ ɖo na anyigba la.”\nYehowa gblɔ ale si gbegbe Yuda viwo ƒe nuwɔna sia nyɔ ŋu nɛ la to nyagblɔɖila Yeremya dzi be: “Woli ŋunyɔnu ɖe aƒe, si ŋu woyɔa nye ŋkɔ ɖo la me, ne woagblẽ kɔ ɖo nɛ, wowɔ Tofet-nuxeƒe ɖe Ben-Hinom-bali me la, ne woatɔ dzo woƒe ŋutsuviwo kple woƒe nyɔnuviwo, nusi ŋu nyemede se na wo le loo, alo wòayi nye ta me va ge o.”—Yeremya 7:30, 31.\nEsi Israel dukɔa ƒo eɖokui ɖe nuwɔna nyɔŋu mawo me ta la, Mawu megava kpɔ ŋudzedze ɖe wo ŋu o. Eye mlɔeba wova tsrɔ̃ woƒe fiadu Yerusalem, eye wokplɔ dukɔa yi aboyome le Babilon. (Yeremya 7:32-34) Edze ƒãa be amegbetɔwo tsɔtsɔ sa vɔe ƒe nuwɔna sia metso Mawu vavã la gbɔ o, eye menye tadedeagu vavãtɔ ƒe akpa aɖeke hã o. Amegbetɔwo tsɔtsɔ sa vɔe ƒe nuwɔna ɖe sia ɖe nye gbɔgbɔ vɔ̃wo subɔsubɔ, eye Mawu subɔla vavãwo ƒoa asa na nu sia nu si do ƒome kple nuwɔna ma.\nKristo Yesu Ƒe Tafevɔsa La\nGake ame aɖewo abia be, ‘Ke nu ka tae lãwo tsɔtsɔ sa vɔe ƒe ɖoɖo nɔ Se si Yehowa na Israel viwo me ɖo?’ Apostolo Paulo he susu yi nyabiase sia ke dzi eye wòna ŋuɖoɖo sia be: “Azɔ la, nuka ta se la li ɖo? Vodadawo ŋuti wotsɔe kpe ɖe eŋuti, vaseɖe ɣeyiɣi, si dzi ƒome, si ŋugbe wodo ɖi la ava, . . . Ale se la zu mía nufiala, si kplɔa mí yia Kristo gbɔe.” (Galatiatɔwo 3:19-24) Lãwo ƒe vɔsa siwo wowɔna le Mose ƒe Sea te la nye kpɔɖeŋu na vɔsa aɖe si de ŋgɔ wu, si Yehowa Mawu awɔ ɖe ameƒomea ta—eyae nye Via, Yesu Kristo ƒe vɔsaa. Yesu he susu yi lɔlɔ̃ɖeɖefia nuwɔna sia dzi esime wògblɔ be: “Ale gbegbe Mawu lɔ̃a xexeame bena, wòtsɔ ye ŋutɔ ƒe Tenuvi hena, bena amesiame, si xɔa edzi sena la, mele tsɔtsrɔ̃ ge o, ke boŋ wòakpɔ agbe mavɔ.”—Yohanes 3:16.\nLe lɔlɔ̃ si le Yesu si na Mawu kple na ameƒomea ta la, elɔ̃ faa tsɔ eƒe amegbetɔ deblibo ƒe agbe na tafee ɖe Adam ƒe dzidzimeviwo ta. (Romatɔwo 5:12, 15) Yesu gblɔ be: “Amegbetɔvi la meva bena, woasubɔ ye o, ke boŋ bena yeasubɔ, eye yeatsɔ eƒe agbe la ana ɖe ame geɖewo ƒe xɔxɔ ta.” (Mateo 20:28) Ame bubu aɖeke mele anyigba dzi si ate ŋu aɖe amegbetɔwo tso nu vɔ̃ kple ku, si ƒe kluvie Adam ƒe nu vɔ̃a wɔ woe la si me o. (Psalmo 49:8, 9,) Eya ta Paulo ɖe nu me be Yesu “metsɔ gbɔ̃tsuwo kple nyiviwo ƒe ʋu hã o, ke boŋ ye ŋutɔ ƒe ʋu wòtsɔ yi ɖe kɔkɔeƒe la me zi ɖeka hɔ̃ ko ɖe ɣeyiɣiawo katã nu, eye wòtsɔ xɔxɔ mavɔ vɛ [na mí].” (Hebritɔwo 9:12) To Yesu ƒe ʋu si wòtsɔ sa vɔ ƒe asixɔxɔa xɔxɔ me la, Mawu “[tutu] nu si wotsɔ asi ŋlɔ ɖe mía ŋuti” la ɖa. Esia fia be Yehowa ɖe Se ƒe nubabla la kpakple nudidi siwo ku ɖe nunanawo kple vɔsawo ŋu la ɖa, eye wòhe ‘nunana si nye agbe mavɔ la vɛ.’—Kolosetɔwo 2:14; Romatɔwo 6:23.\nGbɔgbɔmevɔsawo Kple Gbɔgbɔmenunanawo\nEsi wònye lãwo ƒe vɔsawo kple nunanawo megahiã le tadedeagu vavãtɔ me o ta la, ɖe wogadi vɔsa aɖewo tso mía si kokokoa? Ɛ̃, wogadi vɔsa aɖewo tso mía si. Yesu Kristo nɔ ɖokuitsɔtsɔsavɔgbe le eƒe subɔsubɔdɔwɔwɔ na Mawu me eye mlɔeba, etsɔ eɖokui na ɖe ameƒomea ta. Le esia ta egblɔ be: “Ne ame aɖe lɔ̃ bena, yeanɔ yonyeme la, negbe nu le eya ŋutɔ ɖokui gbɔ, eye wòatsɔ eƒe [fuwɔameti] la, eye wòadze yonyeme [ɖaa].” (Mateo 16:24) Esia fia be, ele na ame si di be yeazu Yesu yomedzela la be wòawɔ vɔsa aɖewo koŋ. Vɔsa kawoe?\nVɔsa siawo dometɔ ɖekae nye be, Kristo yomedzela vavã meganɔa agbe na eɖokui o, ke boŋ enɔa agbe hena Mawu ƒe lɔlɔ̃nu wɔwɔ. Etsɔa eya ŋutɔ ƒe lɔlɔ̃nu wɔwɔ kple didiwo ɖoa nɔƒe evelia na Mawu tɔ. Kpɔ ale si apostolo Paulo gblɔe ɖa: “Nɔviwo, mele kuku ɖem na mi to Mawu ƒe dɔmetɔtrɔwo me, be miatsɔ miaƒe ŋutilãwo ana wòanye vɔsa gbagbe, si le kɔkɔe, si dzea Mawu ŋu, si anye subɔsubɔdɔ kɔkɔe si me miazã miaƒe tamebubu ŋutete le. Eye midzudzɔ agbenɔnɔ ɖe nuɖoanyi sia ƒe nɔnɔme nu, ke boŋ mina woatrɔ miaƒe nɔnɔme to miaƒe tamesusu wɔwɔ yeyee me, bene miado Mawu ƒe lɔlɔ̃nu si nyo, si dzea eŋu eye wòle blibo la akpɔ na mia ɖokui.”—Romatɔwo 12:1, 2, NW.\nGakpe ɖe eŋu la, Biblia ɖee fia be woate ŋu abu kafukafunya siwo míegblɔna le Yehowa ŋu la be wonye vɔsawo na eyama. Nyagblɔɖila Hosea zã nya “nyitsu, siwo ŋugbe míedo, kple míaƒe nuyiwo” tsɔ ɖee fia be Mawu bua kafukafunya siwo míegblɔna kple míaƒe nu la be wonye vɔsa nyuitɔwo dometɔ aɖe. (Hosea 14:3) Apostolo Paulo xlɔ̃ nu Hebri Kristotɔwo be: “[Miatsɔ] kafukafuvɔsa, si nye nuyi siwo ʋua eƒe ŋkɔ me le dutoƒo la ƒe kutsetse, anɔ Mawu nam ɣesiaɣi.” (Hebritɔwo 13:15, NW) Egbea, Yehowa Ðasefowo doa vevie nu le gbeƒãɖeɖe nyanyuia kple dukɔwo katã me tɔwo wɔwɔ nusrɔ̃lawoe me ŋutɔ. (Mateo 24:14; 28:19, 20) Wole kafukafuvɔsa tsɔm na Mawu zã kple keli le xexea me godoo.—Nyaɖeɖefia 7:15.\nTsɔ kpe ɖe gbeƒãɖeɖedɔa ŋuti la, nyuiwɔwɔ na amewo hã nye vɔsa siwo dzea Mawu ŋu la dometɔ ɖeka. Eya tae Paulo de dzi ƒo be: “Migaŋlɔ nyuiwɔwɔ kple nunana ame bubuwo be o, elabena nenem vɔsa siawo dzea Mawu ŋu ŋutɔ.” (Hebritɔwo 13:16, NW) Le nyateƒe me la, wodi tso ame siwo tsɔa kafukafuvɔsawo nɔa Mawu nam la si be woanɔ agbe nyui hafi woƒe vɔsawo nadze eŋu. Paulo xlɔ̃ nu be: “Mizɔ, abe alesi wòdze na Kristo ƒe nyanyuie la ene.”—Filipitɔwo 1:27; Yesaya 52:11.\nAbe ale si wònɔ le blema ene la, vɔsa siwo katã amewo wɔna tsɔ doa tadedeagu vavãtɔ ɖe ŋgɔ la nana wokpɔa dzidzɔ eye Yehowa yraa wo geɖe ŋutɔ. Ekema, mina míawɔ míaƒe ŋutete ɖe sia ɖe be míatsɔ vɔsa siwo dzea Mawu ŋu vavã la anɔ eyama nam!\n‘Wotsɔ woƒe ŋutsuviwo kple woƒe nyɔnuviwo sa vɔ na Kanaan legbawo’\nKristotɔ vavãwo toa gbeƒãɖeɖe nyanyuia kple kpekpe ɖe amewo ŋu le mɔ bubuwo nu dzi tsɔa vɔsa siwo dzea Mawu ŋu la nanɛ


GBE BUBU Bicol Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Danish Dutch Eŋlisi Eʋegbe Ga German Haitian Creole Hiligaynon Hungarian Igbo Italian Korean Lithuanian Malagasy Myanmar Ossetian Persian Polish Portuguese Quechua (Bolivia) Romanian Samoan Setswana Shona Silozi Slovak Slovenian Sranantongo Swahili Tsonga Turkish Ukrainian\nÐe Gbetakpɔxɔ ƒe tata siwo do nyitsɔ laa xexlẽ do dzidzɔ na wòa? Ekema kpɔe ɖa be yeate ŋu aɖo biabia siwo gbɔna ŋu mahã:\n• Gɔmesese ka nue Mawu ate ŋu ana nànye kesinɔtɔ le?\nLe blema la, Yehowa tsɔ ŋutilãmekesinɔnuwo yra ame aɖewo abe Abraham kple Salomo ene. Gake kesinɔnu siwo hiã Kristotɔwo wu, siwo Mawu ate ŋu akpe ɖe wo ŋu wòasu wo si la dometɔ aɖewoe nye xɔse, ŋutifafa, dzidzeme, kple dzidzɔ.—9/1, axa 3-7.\n• Nu kae míate ŋu asrɔ̃ tso ale si Yesu ɖe Petro esime wònɔ nyɔnyrɔm ɖe ƒua me la me? (Mat. 14:28-31)\nNe míede dzesii be nɔvi aɖe meɖe xɔse fia tututu le nane wɔwɔ me o la, míate ŋu ado asi ɖa le kpɔɖeŋunyagbɔgblɔ nu akpe ɖe eŋu be xɔse geɖe wu nasu esi.—9/15, axa 8.\n• Nu ka gbegbe Yehowa tsɔ sa vɔe hena míaƒe ɖeɖekpɔkpɔ?\nEte ɖe Yehowa dzi vevie esime wonɔ fu wɔm Via henɔ fewu ɖum le eŋu. Eye abe ale si Abraham lɔ̃ faa be yeatsɔ ye vi asa vɔe ene la, Yehowa do dzi esime wowu Via abe nu vlo wɔla aɖe ene.—9/15, axa 28-29.\n• Nu ka tae Vatican Codex la nye kesinɔnu?\nEnye Helagbe me asinuŋɔŋlɔgbalẽ aɖe si woŋlɔ mede ƒe 300 tso esime wowu Biblia bliboa ŋɔŋlɔ nu o. Hebri Ŋɔŋlɔawo kple Kristotɔwo ƒe Hela Ŋɔŋlɔawo ƒe agbalẽawo katã kloe le eme. Enye dɔwɔnu vevi aɖe si agbalẽnyalawo zãna tsɔ nyana ale si tututu nyawo dze le Biblia ƒe asinuŋɔŋlɔgbalẽ gbãtɔawo me.—10/1, axa 18-20.\n• Nufiame kae le ‘xɔtutu’ si ŋu woƒo nu tsoe le Lododowo 24:27 me na mí?\nEle be ŋutsu si di be yeaɖe srɔ̃ la nadzra ɖo ɖe agbanɔamedzi ma tsɔtsɔ ŋu. Esia lɔ ale si wòasu te ɖe ƒomea ƒe ŋutilãmenuhiahiãwo gbɔ kpɔkpɔ kple ŋgɔxɔxɔ le ƒomea ƒe tadedeaguwɔnawo me ɖe eme.—10/15, axa 12.\n• Nu ka tae masɔ be woagblɔ be Protestant sɔlemeha aɖee Yehowa Ðasefowo nye o?\nAme siwo nɔ ʋiʋlim vevie be woawɔ ɖɔɖɔɖo aɖewo le Roma Katolikohaa ƒe nufiafia aɖewo ŋu lae va ɖo Protestant subɔsubɔhaa anyi le Europa le ƒe alafa 16 lia me. Wozãna nya “Protestanttɔwo” na ame siwo lé Ðɔɖɔɖotaʋiʋli ƒe gɔmeɖosewo me ɖe asi. Yehowa Ðasefowo melɔ̃ ɖe edzi be papa lae nye Kristotɔwo katã ƒe ŋgɔnɔla o, woxɔe se tso dzi blibo me be Biblia la ɖeka ko mee woɖe nyateƒea ŋutɔŋutɔ ɖe go le, ke hã, wogbe nu le nufiafia kple nuwɔna siwo tsi tsitre ɖe Ŋɔŋlɔawo ŋu, siwo bɔ ɖe Protestant hawo me la gbɔ.—11/1, axa 19.\n• Ðe wòle be ame nasrɔ̃ Hebrigbe Kple Helagbe hafi ate ŋu ase Biblia gɔmea?\nAo. Gbegbɔgblɔ mawo nyanya ɖeɖe mate ŋu ana ame nase Biblia ƒe gbedeasia gɔme nyuie wu o. Agahiã kokoko be ame si srɔ̃ gbe mawo la nanɔ nyagɔmeɖegbalẽwo kple gbeŋutisegbalẽwo zãm. Nyateƒe si wònye be Mawu ɖe mɔ ame siwo eƒe gbɔgbɔa ʋã woŋlɔ eƒe Subɔla gãtɔ la ƒe nyawo ɖi la ŋlɔ wo ɖe gbegbɔgblɔ bubu me la ɖee fia be ame ate ŋu azã Biblia siwo gɔme woɖe ɖe gbe siwo míedona egbea la me ahasrɔ̃ nyateƒea tso wo me.—11/1, axa 20-23.\n• Alekee Yehowa kple Yesu ɖo nɔnɔme nyuiwo ɖeɖe fia ƒe kpɔɖeŋu ɖi na mí?\nTogbɔ be ɖoƒe kɔkɔ aɖee Yehowa le hã la, ewɔa nu ɖe amegbetɔwo ŋu le bubu kple dɔmenyo me. Esime wònɔ nu ƒom na Abraham kple Mose siaa la, ezã Hebrigbe me nya aɖe si gɔme woɖena zi geɖe be “meɖe kuku.” (1 Mose 13:14; 2 Mose 4:6) Mawu ɖoa to amegbetɔwo hã. (1 Mose 18:23-32) Yesu hã wɔe nenema, eye zi geɖe la, etsɔa amewo ƒe ŋkɔwo yɔa woe, eye wòlɔ̃ faa na kpekpeɖeŋu ame siwo dome wònɔ la.—11/15, axa 25.\n• Nu ka tae Kristotɔ vavãwo meɖua Asiatɔwo Ƒe Ƒe Yeye la o?\nAsiatɔwo Ƒe Ƒe Yeye la nye azã vevi aɖe le Asiatɔwo ƒe ɣletigbalẽ dzi. Le azãɖuɖua me la, wodzea agbagba be yewoabia dzɔgbenyui ahade bubu gbɔgbɔwo ŋu. Kristotɔwo dea bubu wo dzilawo ŋu, gake womeƒoa wo ɖokuiwo ɖe kplɔ̃ɖoɖo siwo me amewo dzea agbagba be yewoado ka kple tɔgbui kukuwo bene woakpɔ yewo ta, alo be yewoana yewoƒe nu nadze aƒekɔ ƒe mawuwo ŋu la me o.—12/1, axa 20-23.


MA HEBRISE 11 AKP - Kafɔkaɖe nɖe anɔ isu isia i ira nɛ - Bible Search\nMA HEBRISE 10 MA HEBRISE 12\nMA HEBRISE 11\nNnɛ I Kafɔkaɖe Ɖe.\n1Kafɔkaɖe nɖe anɔ isu isia i ira nɛ ato anyɔ ɔri iso teteree, fiɛ aasu fɔ ɔtu asia i ira nɛ aito anya, ɣɛɛ aɣe sɔ ipia iso. 2Iki i kafɔkaɖe ame i makuere ɔbo Ɣaa anɔ.\n3Iki i kafɔkaɖe ame bofɔ boɖe sɔ Ɣaa ne, ɔ̃ itɔ̃me iɖe ɔsu ɔbara kayi. Ne ɔso ɔsu nnɛ boisɛ bonya ala anɔ ɔbara nnɛ bosɛ bonya.\n4Iki i kafɔkaɖe ame i Abel ɔfɛ̃ ara sɛɛ wa lobo Ɣaa anɔ aɖo Kain are. Iki i ne iso ne, Ɣaa ɔnyɔ wũ sɔ ɔɖe ɔturi bɔlɔlɔa. I kafɔkaɖe ame ne, atoa sɔ Abel ɔɔkpi ne, ɔ̃ kafɔkaɖe togu bo ika iɖe iki i ɔ̃ kurabarara ame.\n5Iki i kafɔkaɖe ame i Ɣaa ɔsu Enok nyɔa ɔkɛlɛgu kato sɔ ɔ̃ikpi. Maisinya wũ ala Ɣaa ɔsu wũ ɔruigu. Si ɔ̃akɛlɛ kato ne, maɣɛ i ɔ̃ iso sɔ ɔbo Ɣaa anɔ. 6Si ɔturi na kafɔkaɖe ne, ɔ̃ibawo Ɣaa anɔ ɔbo alasɔ si aaba Ɣaa kɔrɛ ne, ikote sɔ aafɔ aɖe sɔ ɔpia, fiɛ ɔbiara gɔ nsɛ ɔnyɔnyɔ wũ dzinitii sɛ ɔnya wũ.\n7Iki i kafɔkaɖe ame ne, Noa ɔkã Ɣaa atsue gɔ ɔɣere wũ sɔ nnɛ i ɔturi kuwɛ̃ iinya ɔnya to iaba. Ɔwe aɖaka ɔkolo gɔ ame i ɔ̃ gu ɔ̃ iyo maturi ɔna iɖi. Iki i nnɛgbe ame ne, ɔtã kayiiso maturi ipɔ fiɛ ɔfɔ kaɖekɔ̃ ga nse katã maturi sekelea ma lofɔ maɖe.\n8Iki i kafɔkaɖe ame i Abraham ɔkã atsue gɔ Ɣaa ɔkpere wũ sɔ ɔkɛlɛ karɔ̃ ga ɔ̃atã wũ lɛ ɔ̃ kaɖekɔ̃ iso. Ɔkã Ɣaa atsue atoa sɔ ɔ̃iɣe ngbegɔ sɔ ɔkɛlɛ. 9Iki i kafɔkaɖe ame ne, Abraham ɔwe i karɔ̃ ga i Ɣaa ɔɣɛ ɔsɛ sɔ ɔ̃asu ɔtã wũ iso lɛ ɔfɔ awe. Ɔsɛ i akpayo ame lɛ Isak gu Yakob ɔsɛ i akpayo ame atoa sɔ karɔ̃ ga iso masi ne, Ɣaa ɔɣɛ ɔsɛ sɔ ɔ̃asu ɔtã ma. 10Abraham ɔbara ngbɔ alasɔ ɔto ɔnyɔ ɔri ɔtã ɔmagɛ̃ siare gɔ i Ɣaa mɔmɔ loɖaɛ fiɛ ɔ̃ kubereku gɔ mapia i karɔ̃ ame ba ɔle.\n11Iki i kafɔkaɖe ame ne, atoa sɔ Sara ɔɔbe ɔfe ɔbi iɣe ne, ɔna ɔle ɔla kayiri alasɔ ɔfɔ Ɣaa gɔ lokã ndamu ɔtã wũ sɔ ɔɖe ngɔ nsɛ ɔbara i nnɛ ɔɣɛ iso. 12Ne ɔso iki i Abraham ɔnɔwɛ̃ gɔ loɔbe iso ne, ɔɣekparɛ gɔ losi ɔgɔdɛ̃. Masi lɛ awami i kuɖokpo ɣee ɔpo ame iwarĩ nɛ maibawo ɔka.\n13Iki i kafɔkaɖe ame i magbe ɔɖuɖu ɔsɛ ngbã gbɔgbɔɔgbɔ ɔwi gɔ makpi, maifɔ ara wa i Ɣaa ɔɣɛ ɔsɛ sɔ ɔ̃atã ma. Manya wã dzoroo fiɛ matofora wã. Matɔrã masia sɔ mafɔ gu marisɛdze maɖe i kayi gagbe ame. 14Fiɛ maturi ma nto maɣɛ ara wagbe ne, maɔte sekelee sɔ ma mɔmɔ karɔ̃ mato mabie. 15Si karɔ̃ ga iso i Ɣaa ɔkpere ma ɔruigu mato mabie ne, tee maba ɔri sɔ maakpese makɛlɛ mmɔ. 16Ɣɛɛ lɛ kumɛgɔ ise ne, mato mabie ma mɔmɔ aɖe karɔ̃ ga nlɛ kaɖo nga iso mase. Karɔ̃ ga mato mabie nɖe Kato. Ne ɔso iisɛ ikpɛ̃ Ɣaa kunuarɛ sɔ ɔ̃ɔɖe mmagbe Ɣaa, alasɔ ɔto ɔledza ɔmagɛ̃ siare gɔ nlɛ ɔɖo ɔsɛ ma.\n17Iki i kafɔkaɖe ame ne, Abraham ɔsu ɔ̃ ɔbi Isak ɔtã gɔ Ɣaa ɔla wũ ɔnyɔ. Atoa sɔ ɔbi gɔ i Ɣaa ɔɣɛ ɔsɛ sɔ ɔ̃atã wũ ɔɖe ne, ɔtɔrã sɔ ɔ̃asu ɔ̃ ɔbi birɛrɛĩ ɔwɛ̃ saã ɔfɛ̃ ara ɔtã Ɣaa. 18Ɣɛɛ Ɣaa ɔɔɣɛ i Ɔko Sekelea ame ɔɖegu katɔ̃ i Isak iso sɔ, “Isak mabi ame maaka-ɔ mawa.” 19Abraham ɔfɔ ɔɖe sɔ Ɣaa to ɔ̃awo Isak ɔtara ɔɖi i makpise kɔra ame, fiɛ gbaã ne, ɔfɔ wũ lɛ ngɔ lota ɔbɔrɛ i makpise ame.\n20Iki kafɔkaɖe ame i Isak ɔtã Yakob gu Esau kusɛkusɛ i nnɛ maaba maakpese iso.\n21Iki i kafɔkaɖe ame ne, gɔ Yakob ɔɔro ɔkpi ne, ɔtã Yosef mabi birɛrɛĩ kusɛkusɛ. Ɔpiɛtɛ i ɔ̃ ɔsɛdziri iso ɔbɔ iti karɔ̃ ɔle Ɣaa.\n22Iki i kafɔkaɖe ame ne, gɔ Yosef ɔkpiwi ɔɔɣo ne, ɔɖe ika ɔɣere Israel mabi i ma irui i Egipte iso fiɛ ɔɣere ma kumɛgɔ maabiara wũ ana.\n23Iki i kafɔkaɖe ame i Mose maɣese ɔkɔla wũ awa atɛ i kuɖokpo ku ɔwi gɔ maɣe wũ. Manya sɔ ɔbi ɔre situri fiɛ mainigã Egipte igarakpakpa mmara mɛ ɔtã.\n24Iki i kafɔkaɖe ame gɔ Mose ɔmɔ ne, ɔsɛ̃ sɔ madaarɔ wũ sɔ Egipte igarakpakpa ɔbirɔ̃gomi ɔbi. 25Ɔtɔrã sɔ ɔ̃awe inyɛ ku Ɣaa maturi ɔɖo sɔ ɔ̃anagu makpibaradze isoɣɔ ɔwi kurukutu. 26Mose ɔnyɔ sɔ kunuarɛ gɔ maapia wũ i Kristo iti ɔfɔ kuɣa kuɖo karana ga mpia i Egipte alasɔ ɔnyɔ kuso gɔ ɔto ɔba ɔ̃afɔ ɔsese. 27Kafɔkaɖe ame ɔrui i Egipte fiɛ ɔ̃inigã igara sikpã alasɔ ɔfɔ Ɣaa gɔ ɔ̃ito ɔnya ɔɖe teteree lɛ ɔnya ɔto wũ awe. 28Iki i kafɔkaɖe ame i Mose ɔsɛ Kukpi Ɔtakuwara Bo Iyi. Ɔtã Israel mabi ɔsu ima manukutu i ma ayo akui iso sɔ Kukpi Kpabo gɔ loawɔra Egipte abiete si ɔdaabara ma ikpi kuiwɛ̃.\n29Iki i kafɔkaɖe ame i Israel mabi ɔsɛ mawara Ɔpo Rɛtɛa lɛ karɔ̃ korea iso masɛ, ɣɛɛ gɔ Egipte maturi ma ntere masiai ma ɔbo i ɔpo ame ne, mawã ndu makpi. 30Iki i kafɔkaɖe ame i ibere nɛ matsue maki malɔ Yeriko ɔbiɛ gɔ Israel mabi ɔsɛ maki malɔ ne akpɛnɛ akɔdzɛ.\n31Iki i kafɔkaɖe ame fiɛ maiɖoe Rahab gɔ nɖe asɔrɔ̃ɖedze ku ɔwi gɔ maɖoe mma loifɔ Ɣaa maɖe alasɔ ɔfɔ marɛrɛ̃ ma losɛ maala karɔ̃ manyɔ kukaakɔ.\n32Be loakpese loɣɛ ana? Alasɔ ɔwi na gɔ loaɖe ika i Gideon gu Barak gu Samson gu Yefta gu David gu Samuel gu Ɣaa kanyamaɖidze iso. 33Iki i kafɔkaɖe ame i mmagbe mawɛ̃ ɔkpɛ̃gu sigarakuɖekɔ̃ kuwɛ̃ maɖe ma iso, ma mawɛ̃ ɔɣɛ atɔ̃me i ɔri iso, mawɛ̃ ɔfɔ ara wa maɣɛ masɛ matã ma, fiɛ mawɛ̃ ana ɔsɛ̃ ma dzata nnya. 34Iki i kafɔkaɖe ame ne, mawɛ̃ ɔnidza itɔkpe nɛ nto itsue ku ɔle, kã ame lotã sɔ maiɖoe mawɛ̃ i kakpã ame ne. Kafɔkaɖe lotã mawɛ̃ ma nse nyɔkɔ̃tɔɔ̃ ɔkpese mma mba ɔle fiɛ katã mawɛ̃ ana ɔbara kagbegbe i kakpã ame. Kã ame losamarã makpakpɛ̃dze mama ne. 35Kafɔkaɖe lotã matara marɔ̃go ma manyii lokpi matã ma. Mawɛ̃ ana ɔtɔrã sɔ maawe inyɛ makpi ne maibasɛ̃ Ɣaa, si maata mabɔrɛ i makpise ame masɛ ngbã mɛ nlɛ miɖo mmɛgbe.\n36Mabara mawɛ̃ aɣiãra, mapɛ mawɛ̃, mapia mawɛ̃ kugbagɔrɔĩ fiɛ marara ma iyo. 37Mapɛ mawɛ̃ ata, fiɛ makɛ mawɛ̃ ana ala saa. Maɖoe mawɛ̃ ala ipɛmi, mawɛ̃ ɔkpese mawɛrɛba ma lowe i imɔrɛ̃ ame fiɛ mawe i masɛrɛrerɔ̃ gu kutepuĩ siko ame, maturi ɔte ma ɔɣiã. 38Ma sibiele ɔso ne, maina kasɛkɔ̃ i kayiiso maturi ndɛ̃, ne ɔso mawe maki i fafuĩ ame gu abe iso gu sikpolo gu awo ame i karɔ̃ ame.\n39Atoa sɔ mmagbe ɔɖuɖu kafɔkaɖe ɔɖe aɖansiɛ sɛɛ i ma iso ne, maifɔ nnɛ i Ɣaa ɔɣɛ ɔsɛ i ma iso. 40Alasɔ Ɣaa ɔledza ira sɛɛ iwɛ̃ nɛ nlɛ iɖo ɔsɛ bo, ne ɔso si boiba boabua i ma iso ne, ɔ̃ibabara ma mayi pɔpɔɔpɔ.


Mateo 23 | Biblia Le Internet Dzi | Xexe Yeye Gɔmeɖeɖe (1984)\n23 Eye Yesu ƒo nu na amehaawo kple eƒe nusrɔ̃lawo gblɔ be: 2 “Agbalẽfialawo kple Farisitɔwo bɔbɔ nɔ anyi ɖe Mose ƒe zikpui dzi. 3 Eya ta nu sia nu si wogblɔna na mi la, miwɔe, eye mialé wo me ɖe asi, gake migawɔ nu abe ale si wowɔa nui ene o, elabena wogblɔnɛ, gake womewɔa edzi o. 4 Woblaa agba kpekpewo tsɔna dana ɖe amewo ƒe abɔta, gake woawo ŋutɔwo medina be yewoatsɔ yewoƒe asibide ɖeka gɔ̃ hã aka wo ŋu o. 5 Dɔ siwo katã wowɔna la, wowɔnɛ be amewo nakpɔ yewo; elabena wowɔa nugoe siwo me ŋɔŋlɔawo ƒe akpa aɖewo le la wòkekena, eye wònɔa wo ŋu be woakpɔ yewo ta, eye wowɔa woƒe awutogawo wokekena. 6 Wolɔ̃a bubunɔƒenɔnɔ le fiẽnuɖuƒewo kple ŋgɔgbezikpuiwo dzi nɔnɔ le ƒuƒoƒewo, 7 kple gbedonamewo le asiwo me, eye be amewo nayɔ yewo be Rabi. 8 Ke miawo la, migana woayɔ mi be Rabi o, elabena ame ɖeka koe nye miaƒe nufiala, gake mi katã la, nɔviwoe mienye. 9 Gawu la, migayɔ ame aɖeke be mia fofo le anyigba dzi o, elabena ame ɖekae nye mia Fofo, Ame si le dziƒo. 10 Eye womegayɔ mi be ‘kplɔlawo’ hã o, elabena ame ɖekae nye miaƒe Kplɔla, Kristo la. 11 Gake ele be ame si nye gãtɔ le mia dome la nanye miaƒe subɔla. 12 Ame sia ame si doa eɖokui ɖe dzi la, woabɔbɔe ɖe anyi, eye ame sia ame si bɔbɔa eɖokui la, woadoe ɖe dzi. 13 “Baba na mi, agbalẽfialawo kple Farisitɔwo, alakpanuwɔlawo! Elabena mietua dziƒofiaɖuƒe la ɖe amewo nu; elabena mia ŋutɔwo mieyina ɖe eme o, eye ame siwo le mɔ dzi yina ɖe eme hã la, mieɖea mɔ na wo be woayi ɖe eme o. 14 * —— 15 “Baba na mi, agbalẽfialawo kple Farisitɔwo, alakpanuwɔlawo! Elabena miezɔa mɔ to ƒu kple anyigba ƒuƒui dzi be miatrɔ trɔ̃subɔla ɖeka wòazu Yudatɔ, eye ne ezui la, miewɔnɛ wòdzena na Gehena* yiyi wu mia ŋutɔwo zi gbɔ zi eve. 16 “Baba na mi, mɔfiala ŋkuagbãtɔwo, mi ame siwo gblɔna be, ‘Ne ame aɖe ta gbedoxɔa la, menye naneke o; gake ne ame aɖe ta sika si le gbedoxɔa me ya la, ele be wòawɔ edzi godoo.’ 17 Movitɔwo kple ŋkuagbãtɔwo! Mibu eŋu kpɔ, kae lolo wu, sika la loo alo gbedoxɔ si na sika la ŋuti kɔ yea? 18 Miegblɔna hã be, ‘Ne ame aɖe ta vɔsamlekpuia la, menye naneke o; gake ne ame aɖe ta nunana si le edzi ya la, ele be wòawɔ edzi godoo.’ 19 Ŋkuagbãtɔwo! Mibu eŋu kpɔ, kae lolo wu, nunana la loo alo vɔsamlekpui si na nunana la ŋuti kɔ yea? 20 Eya ta ame si taa vɔsamlekpui la taa woa kple nu siwo katã le edzi la siaa; 21 eye ame si taa gbedoxɔa la taa woa kple ame si le eme la siaa; 22 eye ame si taa dziƒo la taa Mawu ƒe fiazikpui kple ame si bɔbɔ nɔ edzi la siaa. 23 “Baba na mi, agbalẽfialawo kple Farisitɔwo, alakpanuwɔlawo! Elabena mienana ahamɛ, sikɔni, kple tsyo ƒe ewolia, gake mieŋea aɖaba ƒua Se la me nu siwo le vevie wu la dzi, siwo nye dzɔdzɔenyenye kple nublanuikpɔkpɔ kpakple nuteƒewɔwɔ. Nu siawoe wòle be miawɔ, evɔ miagaŋe aɖaba aƒu nu bubuawo hã dzi o. 24 Mɔfiala ŋkuagbãtɔ siwo tsyɔa nudzodzoe, gake mia kposɔ ya! 25 “Baba na mi, agbalẽfialawo kple Farisitɔwo, alakpanuwɔlawo! Elabena mieklɔa kplu kple agba ŋuti, gake wo me yɔ fũu kple adzodada kple nugbɔmewɔwɔ. 26 Farisitɔ ŋkuagbãtɔ, klɔ kplu kple agba la me gbã, ne eŋu hã nakɔ. 27 “Baba na mi, agbalẽfialawo kple Farisitɔwo, alakpanuwɔlawo! Elabena mieɖi yɔdo siwo wosi akalo na, siwo nya kpɔ vavã le gota, gake wo me yɔ fũu kple ame kukuwo ƒe ƒuwo kple makɔmakɔnyenye ɖe sia ɖe ƒomevi. 28 Nenema kee miawo hã miedzena ame dzɔdzɔewoe vavã le gota le amewo ŋkume, gake mia me yɔ fũu kple alakpanuwɔwɔ kple sedzimawɔmawɔ. 29 “Baba na mi, agbalẽfialawo kple Farisitɔwo, alakpanuwɔlawo! Elabena mietua nyagblɔɖilawo ƒe yɔdowo, eye mieɖoa atsyɔ̃ na ame dzɔdzɔewo ƒe ŋkuɖodziyɔdowo, 30 eye miegblɔna be, ‘Ne ɖe míenɔ anyi le mía tɔgbuiwo ƒe ŋkekeawo me la, míakpɔ gome kpli wo le nyagblɔɖilawo ƒe ʋu kɔkɔ ɖi me o.’ 31 Eya ta miele ɖase ɖim le mia ɖokui ŋuti, be yewonye ame siwo wu nyagblɔɖilawo la, ƒe viwo. 32 Ekema dɔ si gɔme mia tɔgbuiwo dze la, miwɔe wu enue! 33 “Dawo, dzakpatawo ƒe dzidzimeviwo, aleke miate ŋu asi le Gehena ƒe ʋɔnudɔdrɔ̃ la nu? 34 Le esia ta mele nyagblɔɖilawo kple nunyalawo kpakple nufialawo dɔm ɖe mia gbɔ. Miawu wo dometɔ aɖewo, eye miahe wo ɖe ati ŋu, eye miaƒo wo dometɔ aɖewo kple atam le miaƒe ƒuƒoƒewo ahati wo yome tso du me yi du me; 35 bene ʋu dzɔdzɔe siwo katã wokɔ ɖe anyi le anyigba dzi la nava mia dzi, tso ame dzɔdzɔe Abel ƒe ʋu dzi va se ɖe Zaxariya, Baraxiya vi, ame si miewu le gbedoxɔa kple vɔsamlekpuia dome la, ƒe ʋu dzi. 36 Vavã mele egblɔm na mi be: Nu siawo katã ava dzidzime sia dzi. 37 “Yerusalem, Yerusalem, si wu nyagblɔɖilawo, eye wòƒu kpe ame siwo wodɔ ɖo ɖe egbɔ—zi nenie nyemehedi be maƒo viwòwo nu ƒu abe ale si koklonɔ ƒoa viawo nu ƒu ɖe eƒe aʋalawo te ene o! Gake mielɔ̃ o. 38 Kpɔ ɖa! Wogblẽ miaƒe aƒe la ɖi na mi. 39 Elabena mele egblɔm na mi be: Tso fifia dzi yina la, miegale kpɔ ye ge o va se ɖe esime miagblɔ be, ‘Woayra ame si gbɔna le Yehowa ƒe ŋkɔ me!’”